
	讜讛诇讻转讗 讗讬讚讬 讜讗讬讚讬 讘专讜转讞讬谉. 转讬诪讛 讚转谞讬讗 讘转讜住驻转讗 讚注''讝 讛住讻讬谉 讜讛砖驻讜讚 讜讛讗住讻诇讗 诪诇讘谞谉 讘讗讜专 讜讘驻专拽 拽诪讗 讚讞讜诇讬谉 (讚祝 讞: 讜砖诐) 讗诪专 讻讙讜谉 砖诇讬讘谞讛 讘讗讜专 讗诇诪讗 爪专讬讱 诇讬讘讜谉 讜转讬专抓 专''转 讚讗诪专 讘讬专讜砖诇诪讬 讚诪讬讬专讬 讘住讻讬谞讬诐 讗专讜讻讬诐 砖爪讜诇讬谉 讘讛诐 讘砖专 讚讜诪讬讗 讚砖驻讜讚 讜讻谉 讛讛讜讗 讚讞讜诇讬谉 讜注讜讚 讬砖 诇讞诇拽 讘讬谉 讛转讬专讗 讘诇注 讜讘讬谉 讗讬住讜专讗 讘诇注 讻讚诪讞诇拽 专讘 讗砖讬 讘砖讬诇讛讬 诪住讻转 注''讝 讜讛讗 讚诪爪专讬讱 诇讛讜 专讘 讗砖讬 讛讻讗 诇讬讘讜谉 诪讞诪讬专 注诇 注爪诪讜 讛讬讛: 讛转讜专讛 讛注讬讚讛 注诇 讻诇讬 讞专住 砖讗讬谞讜 讬讜爪讗 诪讬讚讬 讚讜驻讬讜 诇注讜诇诐 讚讻转讬讘 讘讬讛 讬砖讘专. 讜讗''转 转讬驻讜拽 诇讬讛 讚讞讝讬谞谉 诇讛讜 讚诪讬讚讬讬转讬 讜讛讬讬谞讜 讗讞专 讛讙注诇讛 讚讗讬 诇驻谞讬 讛讙注诇讛 砖讗专 讻诇讬诐 谞诪讬 诪讬讚讬讬转讬 讜讬''诇 讚诇注讜诇诐 诪讬讬专讬 拽讜讚诐 讛讙注诇讛 讜讻诪讜 砖驻''讛 讘注''讝 (讚祝 诇讚.) 讚诪讬讚讬讬转讬 讘讞讜抓 讜讻讬讜谉 讚诪讬讚讬讬转讬 诪讘讞讜抓 讘诇注讬 讟驻讬 讜讗''转 讜讛诇讗 讬讜爪讗 诪讬讚讬 讚讜驻讬讜 注''讬 讻讘砖讜谞讜转 讚讘讝讘讞讬诐 讘驻' 讚诐 讞讟讗转 (讚祝 爪讜. 讜砖诐) 驻专讬讱 讜诇讬讛讚专讬谞讛讜 诇讻讘砖讜谞讜转 讜讗诪讗讬 拽讚讬专讜转 讘诪拽讚砖 讬砖讘专讜 讜诪砖谞讬 诇驻讬 砖讗讬谉 讻讘砖讜谞讜转 讘讬专讜砖诇讬诐 讛讗 讬砖 讻讘砖讜谞讜转 砖专讜 讘讞讝专讛 诇讻讘砖讜谞讜转 讜讻谉 诇注讬诇 讗诪专 (讗讘诇) 拽讚讬专讛 诇讗 讚诇诪讗 讞讬讬住 注诇讛 讛讗 诇讗讜 讛讻讬 砖专讬 拽讚讬专讜转 讘讛讬住拽 诪讘驻谞讬诐 讜讻谉 讗诪专 讗讬 诪诇讬讗 讙讜诪专讬 砖驻讬专 讚诪讬 讜讗讜专''转 讚讝讛 诇讗 讞砖讬讘 讬讜爪讗 诪讬讚讬 讚讜驻讬讜 讚讻讬讜谉 砖讛住讬拽讜 谞注砖讛 讻讻诇讬 讞讚砖 砖讻谉 讚专讱 讻诇讬 讞专住 讻砖注讜砖讬谉 讗讜转讜 谞讜转谞讜 讗讜转讜 讘讻讘砖谉 诇讛住讬拽讜 讜讗''转 讜讛讬讻讬 诪讬讬转讬 专讗讬讛 诪讚讻转讬讘 讬砖讘专 讚讬诇诪讗 讙讝讬专转 讛讻转讜讘 讛讜讗 讚讗驻讬' 转诇讗讜 讘讗讜讬专 讛转谞讜专 讘注讬 讛转诐 专讘讗 讘专 讞诪讗 讗讬 拽驻讬讚 专讞诪谞讗 讗讘讬砖讜诇 讘诇讗 讘诇讜注 讗讜 诇讗 讜讬''诇 讚诇讻诇讬 谞讞讜砖转 诪讜注讬诇 砖讟讬驻讛 讜诪专讬拽讛 讗驻讬诇讜 讘讘讬砖讜诇 讜讘诇讜注 讗''讻 诪讛 砖讛拽驻讬讚 讘讻诇讬 讞专住 讗讘讬砖讜诇 讘诇讗 讘诇讜注 讛讬讬谞讜 诇驻讬 砖注砖讗讜 讻讘讬砖讜诇 讜讻讘诇讜注 讜诇专''转 讬砖 诇讛拽砖讜转 转谞讜专 砖谞讟诪讗 讗诪讗讬 讞讜诇拽讬谉 诇砖诇砖讛 讻讬讜谉 讚讞砖讬讘 讻讗讞讚 诇讬注讘讚 诇讬讛 讛讬住拽 讜转讜 诇讗 讜谞专讗讛 诇专砖讘''讗 讚诪讬讬专讬 讘拽讚专讛 砖讗讬谉 讚专讻讛 诇讛住讬拽 讻砖诪讞讝讬专讬谉 讗讜转讛 诇讻讘砖讜谞讜转 讗讝 驻谞讬诐 讞讚砖讜转 讘讗讜 诇讻讗谉 讗讘诇 转谞讜专 讻诇 砖注讛 讜砖注讛 诪住讬拽讜 诪讘驻谞讬诐 讜诇讗讜 讻驻谞讬诐 讞讚砖讜转 讚诪讬 讜爪专讬讱 砖讘讬专讛:





专讘讬谞讜 讞谞谞讗诇

讘讞诇讘 诪驻谞讬 讛专讙诇 注讘讬专讛 讻诇讜诪专 砖诇讗 讬讗讻诇 讛驻转 讛讛讜讗 讘讘砖专 讜讗诐 诇砖 讻诇 讛驻转 讗住讜专讛 讻讬讜爪讗 讘讜 讗讬谉 (砖讟讬谉) [讟砖讬谉] 讗转 讛转谞讜专 讘讗诇讬讛 诪驻谞讬 讛专讙诇 注讘讬专讛 砖诇讗 讬讗讻诇 讛驻转 讘讞诇讘 讜讗诐 (砖讟) [讟砖] 讻诇 讛驻转 砖转讗驻讛 讘讗讜转讜 转谞讜专 讗住讜专讛 注讚 砖讬讜住拽 讛转谞讜专 砖"诪 砖讗诐 讛讜住拽 诪讜转专 讜注诇转讛 讘转讬讜讘转' (诇专讘讗) [诇专讘讛] 讘专 讗讛讬诇讗讬:




讜讗拽砖讬' 诇专讘 谞诪讬 谞住拽讬谞讛讜 诇讛谞讬 拽讚专讜转 诪讘驻谞讬诐 讜讬讘砖诇 讘讛讜 讜诪砖谞讬 转谞讜专 讛讬讬谞讜 讚专讱 转砖诪讬砖讜 讜讛住讬拽讜 诪讘驻谞讬诐 讗讘诇 拽讚专讜转 讚诇讗讜 讛讬讬谞讜 讗讜专讞讬讬讛讜 讜讗讬 讗诪专转 诇讬' 诇讗住讜拽讬谞讛讜 诪讘驻谞讬诐 讞讗讬住 注诇讬讬讛讜 讞讗讬住 讚诇诪讗 驻拽注讬 讜诇讗 注讘讬讚 讛诇讻讱 讙讝专讬' 讘讛讜. 驻讬' 讘讜讻讬讗 讻讙讜谉 讟讙谉 砖诇 讞专住 砖讗讜驻讬谉 注诇讬讜 注讜讙讜' 讗讬 诪诇讬讬讛 讙讞诇讬' 讜讗专转讞讛 砖驻讬专 讚诪讬 诇诪讬驻讗 注诇讬讛 诪爪讛 讜讗住拽讬谞讗 讛住讻讬谞讬谉 讜讬讜专讜转讬讛谉 讛诇讻转讗 讘专讜转讞讬谉 讘讻诇讬 专讗砖讜谉 驻讬' 讘讬讜专讛 诪诇讗讛 诪讬诐 专讜转讞讬谉 讜讛讬讗 注诇 讙讘讬 讻讬专讛 讜讻谉 注抓 驻专讜专 讜讛讜讗 讛转专讜讜讚 砖诪谞注专 讘讜 讛拽讚专讜转 专讜转讞讜' 讚拽讬讬诪' 诇谉 讻讘讜诇注谉 讻讱 驻讜诇讟谉 讻砖诐 砖讘诇讬注转谉 讘专讜转讞讬谉 讻讱 驻诇讬讟转谉 讘专讜转讞讬谉 讜讗住讬拽谞讗 讛谞讬 诪讗谞讬 讚拽讜谞讬讗 驻讬' 讻诇讬 讞专住 砖谞砖转诪砖 讘讛谉 谞讻专讬 讗驻讬' 讘砖讗专 讬诪讜转 讛砖谞讛 讗住讬专讬 诇讗砖转诪讜砖讬 讘讛讜 讬砖专讗诇 讘讬谉 讗讜讻诪讬 讘讬谉 讞讬讜讗专讬 讜讻诇 砖讻谉 讬专讜拽讗 讜诇讗 转讬诪讗 讛谞讬 讚讗讬转 讘讛讜 拽专讟讜驻谞讬 讻讙讜谉 住讚拽讬谉 [讗诇讗] 讗注"讙 讚砖讬注讬 讻讬讜谉 讚诪讚讬讬转讜 讻诇讜诪专 谞砖讞讜专讬诐 诪砖讞诇 砖讞诇讬 讜讻诇讛讜 讗住讬专讬 诇讛砖转诪砖 讘讛谉 讻诇 讬诪讜转 讛砖谞讛 讜讻诇 砖讻谉 讘驻住讞 讗讘诇 讛谞讬 诪讗谞讬 讚拽讜谞讬讗 讚讗砖转诪砖讜 讘讛讜 谞讻专讬诐 讘讬讬谉 谞住讱 砖专讜 讻讚讚专讬砖 诪专讬诪专 讜讗注"讙 讚讞诪抓 讚讗讜专讬讬转讗 讜讬讬谉 谞住讱 讚专讘谞谉 讜讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉 讞诪抓 讘驻住讞 转砖诪讬砖讜 讘讞诪讬谉 讛诇讻讱 诇注讜诇诐 讗住讜专 讗讘诇 讬讬谉 谞住讱 转砖诪讬砖讜 讘爪讜谞谉 讜讘讛专转讞讛 住讙讬 诇讛讜:




讗诪专 专讘 讝讘讬讚 讛诇讻转讗 诪砖诪讬讛 讚砖诪讜讗诇 讻诇 讛讻诇讬诐 砖诇 讞专砖 砖谞砖转诪砖讜 讘讛谉 讘爪讜谞谉 诪砖转诪砖 讘讛谉 讘驻住讞 讞讜抓 诪讘讬转 砖讗讜专 讜讛讜讗 讻诇讬 讞专砖 砖诪爪谞讬注讬谉 讘讜 砖讗讜专 诪驻谞讬 砖讞讬诪讜爪讜 拽砖讛 讜谞讘诇注 讻讞 讛讞讬诪讜抓 讘讻诇讬 讜讘讬转 讞专讜住转 讚讬谞讜 讻讙讜谉 讘讬转 砖讗讜专 讚讗住讜专:




讗诪专 专讘讗 讗讙讗谞讬 讚诪砖讛讜 讘讛讜 讞诪讬专讗 讗注"讙 讚专讜讬讞讬 讜砖诇讬讟 讘讛讜 讗讜讬专讗 讻讘讬转 砖讗讜专 讚诪讬 讜讗住讬专讬 讜诇讗 砖专讬谞谉 诪讗谞讬 讚拽讜谞讬讗 讗诇讗 讛讞讚砖讬诐 讜讻诇 砖讻谉 讻诇讬 讞专住 讗讞专讬诐 讚诇讗 砖专讜 讗诇讗 讞讚砖讬诐:
诪转谞讬' 谞讻专讬 砖讛诇讜讛 讗转 讬砖专讗诇 注诇 讞诪爪讜 诇讗讞专 讛驻住讞 诪讜转专 讘讛谞讗讛 讗讜拽讬诪谞讛 讘砖讛专讛讬谞讜 讗爪诇讜 诇讛讗讬 讞诪抓 讗爪诇 讛谞讻专讬 讜讛讜讗 讗爪诇 讛谞讻专讬 讜拽讘注 诇讜 讝诪谉 拽讜讚诐 讛驻住讞 讚讻讬讜谉 讚注讘专 讛讝诪谉 拽谞讬讬讛 讛谞讻专讬 讜谞注砖讛 讻讞诪爪讜 砖诇 谞讻专讬:




讗讬转诪专 讘注诇 讞讜讘 讗讘讬讬 讗诪专 诇诪驻专注 讛讜讗 讙讜讘讛 诪砖注转 讛讛诇讜讗讛 讜讗诐 诪讻专 讛诪诇讜讛 讗讜 讛拽讚讬砖 谞讻住讬讜 砖诇 诇讜讛 讜讛讙讬注 讛讝诪谉 讜诇讗 驻专注讜 谞转讘专专 讻讬 诪讗讜转讛 讛注转 砖诇 诪诇讜讛 讛讬讛 讜诪讛 砖注砖讛 诪讗讜转讛 讛注转 注砖讜讬 讜专讘讗 讗诪专 诪讻讗谉 讜诇讛讘讗 讛讜讗 讙讜讘讛 讜诪讛 砖讛拽讚讬砖 讗讜 诪讻专 讛诪诇讜讛 诇讗 注砖讛 讻诇讜诐 砖诇讗 讛讬讜 砖诇讜 讛诇讗 转专讗讛 砖讗诇讜 讛讬讛 诇讜 诪注讜转 诇诇讜讛 讛讬讛 诪住诇拽讜 讘诪注讜转 讜诇讗 讛讬讛 讬讻讜诇 诇讜诪专 诇讜 讛拽专拽注 讛讜讗 拽谞讜讬 诇讜 讜谞诪爪讗 讻讬 注讻砖讬讜 拽谞讛 讛谞讻住讬诐 讗讘诇 讗诐 诪讻专 讛诇讜讛 讛讻诇 诪讜讚讬诐 讚讗转讬 诪诇讜讛 讜讟专讬祝 讜讗讬.





专讬讟讘"讗

诇讬注讘讚 诇讛讜 讛住拽讛 讞讬讬住 注诇讬讬讛讜 讚诇诪讗 驻拽注讬. 讜讻转讘 讛专讬"讟 讝"诇 讜诪讬讛讜 讘讚讬注讘讚 讗驻砖专 讚诪讛谞讬 诇讛讜 讻讬 诇讗 诪爪讬谞讜 砖讙讝专讜 讗讬住讜专 讘讚讘专. 讜讛专砖讘"讗 讝"诇 讗住专 讗驻讬' 讚讬注讘讚. 讜讘讜讚讗讬 讚讻讬 诪讛讚专 诇讛讜 诇讻讘砖讜谞讜转 诇讻转讞诇讛 讚讘讛讗 诇讬讻讗 诇诪讬讞砖 讚诇诪讗 驻拽注讜 砖诇讗 讗诪专讜 讗诇讗 讘注谞讬谉 讝讛 讚诪诪讬诇讗 讙讜专诪讬谉 注"讻. 讜讛专讗"讛 讝"诇 诇诪讚 诪讻讗谉 砖讻诇讬 讝讻讜讻讬转 砖谞砖转诪砖 讘讛谉 讘讞诪讬谉 讗住讜专 讗注"讙 讚住讙讬 诇讛讜 讘讛讙注诇讛 砖讜讜讬讜诐 讻诇讬 诪转讻讜转 诇注谞讬谉 讝讛 讜讚讬谉 诇讛爪专讬讻诐 讟讘讬诇讛 讘砖谞讬拽讞讬诐 诪谉 讛讙讜讬 诪"诪 讗讬讻讗 诇诪讬讞砖 讚讞讬讬住 注诇讬讬讛讜 讚诇诪讗 驻拽注讬 讜诇讗 砖专讬谞谉 诇讬讛 诇讻转讞诇讛 诇讛讙注讬诇谉 讜讛专讬 讛谉 讗住讜专讬谉 讗驻讬' 诇爪讜谞谉 砖诪讗 讬砖转诪砖 讘讛谉 讞诪讬谉 讜诇诪讜讻专谉 诇讙讜讬诐 讗住讜专 讗诐 讗讬谉 讞讝讬转诐 诪讜讻讞 注诇讬讛诐 砖诪讗 讬讞讝专讜 讜讬诪讻专讜 诇讬砖专讗诇 讗讞专:



讛诇讻讱 讛讗讬 讘讜讻讬讗. 驻讬' 讛讜讗 讻诇讬 注砖讜讬 诪专注驻讬谉 讜诪讟讙谞讬谉 讘讜 讜讗讜驻讬谉 讘讜 讜讛住讬拽讜 诪讘讞讜抓 砖专讬 诇讬讛 讗驻讬' 诇讻转讞诇讛 讚诇诪诇讬讬讗 讙讜诪专讬 讚诇讗 讞讬讬住 注诇讬讛 讚诇讗 注讘讬讚 讚驻拽注讬:



讛谞讬 住讻讬谞讬 讚驻住讞讗 讛讬讻讬 注讘讚讬谞谉 诇讛讜 讜讻讜'. 讜讛诇讻转讗 讗讬讚讬 讜讗讬讚讬 讘专讜转讞讬谉 讜讘讻诇讬 专讗砖讜谉. 讻转讘 专"转 讝"诇 讚讜拽讗 住讻讬谉 拽讟谞讛 讗讘诇 住讻讬谉 讙讚讜诇讛 讘注讬 诇讬讘讜谉 诪驻谞讬 砖驻注诪讬诐 砖爪讜诇讬谉 讘讛诐 讘砖专 讚讜诪讬讗 讚砖驻讜讚 讜讛讘讬讗 专讗讬' 诪谉 讛转讜住驻转讗 讜诪谉 讛讬专讜砖诇诪讬. 讜讗讞专讬诐 讻转讘讜 讚讛转诐 讛讜讗 讘住讻讬谞讬谉 砖诇 讙讜讬诐 讚讗讬住讜专讗 讘诇注讬 讗讘诇 讛讻讗 讚讛讬转专讗 讘诇注讬 讘讛讙注诇讛 住讙讬 诇讛讜 讜讗驻讬' 诇砖驻讜讚 讜讗住讻诇讗 讚讜诪讬讗 讚拽专砖讬诐 讻讚讗诪专讬谞谉 讘驻"讘 讚注"讝 讜讝讛讜 讚注转 讛专讗讘"讚 讝"诇. 讜讻转讘 讛专讬"讟 讝"诇 讜讛谞讻讜谉 讚诇"砖 住讻讬谞讬 讚驻讬住讞讗 讜诇"砖 住讻讬谞讬 讚讗专诪讗讬 讘讬谉 讙讚讜诇讬诐 讘讬谉 拽讟谞讬诐 讘讛讙注诇讛 讗讜 讘砖讬驻讛 讘讗讘谉 砖诇 谞驻讞讬诐 住讙讬 诇讛讜 讜讻转讘 讛专砖讘"讗 讝"诇 讛诪讞讘转 砖诪讟讙谞讬谉 讘讛 讘砖专 讜讚讙讬诐 注诇 讙讘讬 讛讗砖 讻讬讜谉 砖诪砖转诪砖讬谉 讘讛 讘爪讜谞谉 诪讜注讟 讜驻注诪讬诐 砖讬诪爪讗 讗讜诪专 砖诪讟讙谞讬谉 讘讛 讘诪拽讜诐 砖讗讬谉 讛砖诪谉 诪讙讬注 讗诇讬讜 讛专讬 讛讜讗 讻讗住讻诇讛 讜爪专讬讻讗 诇讬讘讜谉 注"讻 讘住转"讛. 注讜讚 讻转讘 讝"诇 讚砖讬驻讗 诇讗 诪讛谞讬讗 诇住讻讬谞讬谉 讗诇讗 诇讞转讜讱 讘讜 讚讘专讬诐 讞专讬驻讬谉 讘爪讜谞谉 讗讘诇 诇专讜转讞 诇讗 注"讻 讘住讜祝 诪住' 注"讝: 讜讛砖驻讜讚 讜讛讗住讻诇讛 诪诇讘谉 讘讗讜专 讜讛讬专讜砖诇诪讬 讜讛转讜住驻' 驻诇讬讙讬 讗讙诪专讗 讚讬诇谉 讗讜 讗驻砖专 讚诪讬讬专讬 讚讬讚注讬 讜讜讚讗讬 砖谞砖转诪砖讜 讘讛谉 讻注讬谉 砖驻讜讚 讜讘讛讗 讜讚讗讬 诪讚讬谞讗 讚讘注讬 诇讬讘讜谉 讗讘诇 诪谉 讛住转诐 讗讬谉 诇讞讜砖 诇讻讱 讚讛讗 讛讻砖专 讝讛 讚专讘谞谉 讛讜讗 讚诪讚讗讜专讬讬转讗 谞讟诇"驻 砖专讬 讜诇驻讬 砖砖谞讬谞讜 讛住讻讬谉 砖讬驻讛 讜讛讬讗 讟讛讜专讛 讜诇讗 讬讚注讬谞谉 砖驻讬专 讗讬 砖讬驻讛 讘诪拽讜诐 诇讬讘讜谉 注讜诪讚转 讗讜 讘诪拽讜诐 讛讙注诇讛 注讜诪讚转 讚诪讛 诪讬讬转讬 讛谞讬 住讻讬谞讬 讚驻住讞讗 讜驻砖讬讟 诇讬讛 讚讘诪拽讜诐 讛讙注诇讛 讚讗讬讚讬 讜讗讬讚讬 住讙讬 诇讛讜 讘讛讙注诇讛 讘专讜转讞讬谉 讜讗砖诪注讬谞谉 讚讻讬讜谉 讚讘诪拽讜诐 讛讙注诇讛 注讜诪讚转 诇讗 住讙讬讗 诇砖驻讜讚讬谉 讜讗住讻诇讗讜转 讚讘注讬 诇讬讘讜谉 注"讻 讜讻谉 讻转讘 讛专砖讘"讗 讘住讜祝 诪住' 注"讝 讘砖诐 讛专诪讘"谉 讝"诇 讚住讻讬谞讬谉 诇"砖 讙讚讜诇讬诐 讜诇"砖 拽讟谞讬诐 讘讬谉 讚驻住讞讗 讘讬谉 讚讗专诪讗讬 住讙讬 诇讛讜 讘讛讙注诇讛 注"讻 讜讝讛 讚注转 专讘讬' 讗诇驻住讬' 讝"诇 讘住讻讬谞讬谉 讜砖驻讜讚讬谉 讜讙诐 讝讛 讚注转 讛专诪讘"谉 讝"诇 讜诇讬讘讜谉 讛讗诪讜专 讘讻"诪 诪驻讜专砖 讘讬专讜砖诇诪讬 砖爪专讬讱 砖讬讛讬' 谞讬爪讜爪讜转 谞讬转讝讬谉. 讜讛讬讻讗 讚诪爪专讻讬谞谉 诇讬讘讜谉 讗驻讬' 讻诪讛 讛讙注诇讜转 讗讬谞谉 注讜诪讚讜转 讘诪拽讜诐 诇讬讘讜谉 讻谉 讻转讘 讛专讬"讟 讝"诇. 注讜讚 诇讜 讝"诇 讚讻诇 诪讗讬 讚爪专讬讱 诇讬讘讜谉 讚讜拽讗 诇讛砖转诪砖 注诇 讬讚讬 讛讗讜专 讗讘诇 砖诇讗 注"讬 讛讗讜专 讘讛讙注诇讛 住讙讬 讜讬砖 诪讞诪讬专讬谉. 讜讛专砖讘"讗 讝"诇 讻转讘 讚讻诇讬 讛专讗讜讬 诇诇讘讜谉 讜讛讙注讬诇讜 讗住讜专 诇讛砖转诪砖 讘讜 讘讞诪讬谉 注"讻 讘住讜祝 诪住' 注"讝 注"讻 讘砖诐 讛专"讬 讘注诇 转讜住' 讝"诇:



讜讘讻诇讬 专讗砖讜谉. 讻转讘 讛专讬"讟 讝"诇 讻诇讬 专讗砖讜谉 讛讜讗 讻诇 砖讛讜讗 注诇 讙讘讬 讛讗讜专 讗讘诇 讗诐 住讬诇拽 讗讜转讜 诪注诇 讙讘讬 讛讗砖 讗讬谞讜 讻诇讬 专讗砖讜谉 诇注谞讬谉 讛讙注诇讛 讜讗注驻"讬 砖讛讜讗 讻诇讬 专讗砖讜谉 诇注谞讬谉 砖讘转 讚砖讗谞讬 讛讙注诇讛 讚诇注讜诇诐 讻讘讜诇注讜 讻讱 驻讜诇讟讜 讜诇驻讬讻讱 讗注驻"讬 砖诇注谞讬谉 砖讘转 讬砖 驻谞讬诐 讘讬专讜砖诇诪讬 讚注讬专讜讬 诪讻诇讬 专讗砖讜谉 诇讻诇讬 砖谞讬 讚讬谞讜 讻讻诇讬 专讗砖讜谉 讜诪讘砖诇 讗讬谞讜 谞讬讚讜谉 讻谉 诇注谞讬谉 讛讙注诇讛 讜讻谉 讻转讘 讛专砖讘"讗 住讜祝 诪住' 注"讝. 讜诇注谞讬谉 讻诇讬 讗讘谞讬诐 谞讞诇拽讜 讛专讗砖讜谞讬诐 讘讛讻砖专诐 讜专讘讬' 讗诇驻住讬 讝"诇 讬讛讬讘 诇讛讜 讚讬谉 讻诇讬 诪转讻讜转 讜诇讗 讚讬谉 讻诇讬 讞专住 讜讻谉 讛注诇讛 注讬拽专 讛专讬"讟 讝"诇 讜讚注转 专"讬 讝"诇 讚诇讗 讘注讜 讻诇讜诐 讜专讗讬讬转讜 诪谉 讛转讜住驻转讗 讜讻讘专 讚讞讛 讚讘专讬讜 讛专讬"讟 讝"诇: 讜讘讚讬谞讬 讛讙注诇讛 专讘讜 讚讬注讜转 讛专讗砖讜谞讬诐 讝"诇 讬砖 砖讛讬讜 讗讜诪专讬诐 诇讛谞讬讞 讛讻诇讬 讛谞讙注诇 讘诪讬诐 注讚 砖讬谞讜讞讜 讛诪讬诐 诪专转讬讞转谉 讚讛讛讬讗 住讬诪谞讗 讛讬讗 讚驻诇讬讟 讜专讗讬讬转诐 诪讛讛讬讗 讚驻' 讻诇 讛讘砖专 讻讙讜谉 砖谞驻诇 转讜讱 讬讜专讛 专讜转讞转 讻讜'. 讜专"转 讝"诇 讚讞讛 讛专讗讬讛 讜驻讬' 讘注谞讬谉 讗讞专 讜讻转讘 讛专讬"讟 讝"诇 讜讝讛 讛驻讬' 讛讜讗 讛谞讻讜谉. 讜诇驻讬' 讝讛 谞专讗讛 砖讗讬谉 爪专讬讱 诇讛谞讬讞 讛讻诇讬 讛谞讙注诇 讘诪讬诐 注讚 砖讬谞讜讞讜 诪专转讬讞转谉. 诪"诪 注讚讬讬谉 讬砖 诇砖讗讜诇 讛讗讬讱 讗驻砖专 诇谞讜 诇讬讚注 讻诪讛 讬砖讛讗 砖诐 讛讻诇讬 注讚 砖讬驻诇讜讟 讛讗讬住讜专 讻讜诇讜 讜讗驻讬' 转讗诪专 砖讬驻诇讟谞讜 诇讗诇转专 诪"诪 讛讗 讘诇注 诇讬讛 诇讗诇转专 诇讛讗讬 讗讬住讜专讗 讚驻诇讟 讜讻"砖 讛讬讜专讛 砖讗谞讜 诪讙注讬诇讬谉 诇转讜讻讛 砖讛讬讗 讗住讜专讛 讚讻诇 诪讛 讛谞讙注诇 讘转讜讻讛 驻诇讬讟 讚讬讚讛 讜讘诇注 讗讬住讜专 讚讬讚讬讛. 讜讬砖 砖讛讬讜 讗讜诪专讬诐 讚讘讬谉 讻诇讬 讙讜讬诐 讜讘讬谉 讻诇讬 讛驻住讞 讗驻砖专 诇讛讙注讬诇 讗驻讬' 讘转讜讱 讻诇讬 讗讬住讜专 讗讞专 拽讬谞讜讞 讬驻讛 讜讘诇讘讚 砖诇讗 转讛讗 讛讬讜专讛 讜诇讗 讛讻诇讬诐 讘谞讬 讬讜诪谉 讚讛讗 驻诇讟讬 讗讬住讜专讗 砖讘诇注讬 讘注讜讚讜 诪讜砖讘讞 讜讗注"讙 讚讛讚专讬 讘诇注讬 诇讬转 诇谉 讘讛 讚诇讗 讗住专讜 讻诇讬诐 砖讗讬谞谉 讘谞讬 讬讜诪谉 讜诇讗 砖讘诇注讜 (谞"诇 讚爪"诇 讗诇讗 讻砖讘诇注讜, 讛诪注转讬拽) 讛讗讬住讜专 诪注讜讚讜 诪讜砖讘讞 讜讝讛 讛讗讬住讜专 砖讘讜诇注讬诐. 讜讛专讬"讟 讝"诇 讚讞讛 住讘专讗 讝讜 讚讗"讻 诇讗 诪爪讬谞讜 讛讻砖专 诇讻诇讬诐 讘谞讬 讬讜诪谉 讜注讬拽专 讛讻砖专 讛转讜专讛 讚讻转讬讘 讘讻诇讬 诪讚讬谉 讘讻诇讬诐 讘谞讬 讬讜诪谉 讻转讬讘 讚讗讬 诇讗讜 讘谞讬 讬讜诪谉 砖专讜 诪讚讗讜专讬讬转讗 讜诇讗 讘注讜 讛讻砖专 讜讝讛 讚注转 讛专砖讘"讗 讝"诇 讘住' 转"讛. 讜讗讞专讬诐 讻转讘讜 讚诪讻砖专讬谞谉 诇讛讜 讘讻诇讬 讙讚讜诇 讻砖专 砖讬讛讗 讘讜 住' 讻谞讙讚 讻诇 讛讻诇讬 讚讻讬讜谉 讚诇讗 讬讚注讬谞谉 讻诪讛 驻诇讬讟 讘讻讜诇讬' 诪谞讗 诪砖注专讬谞谉. 讜讙诐 讝讛 讚讞讛 讚讝讛 讗讬谞讜 讚讘专 谞讻讜谉 讻讬 讛讜讗 讚讘专 专讞讜拽 砖谞爪讟专讱 讻诇讬 讙讚讜诇 讻"讻. 讜注讜讚 讬讜专讛 注爪诪讛 砖讛讬讗 讙讚讜诇讛 讜讘转 讬讜诪讗 讘诪讗讬 诪转讻砖专讗 砖讛专讬 讗讬 讗驻砖专 砖讬讛讗 讘讞诇诇讛 砖砖讬诐 讜讛讙注诇讛 砖讗诪专讛 转讜专讛 讘讻诇讬 诪讚讬谉 诇讻诇讬 [讘谞讬 讬讜诪谉] 住转诪讗 讻转讬讘 诇讗 砖谞讗 讬讜专讛 讙讚讜诇讛 讜诇"砖 讬讜专讛 拽讟谞讛. 讜讻转讘 讝"诇 讜注讚讬讬谉 诇讗 诪爪讬谞谉 讚专讱 诪专讜讜讞 讘注谞讬谉 讛讙注诇讛 注讚 砖讛讜爪专讱 讛专诪讘"谉 讝"诇 诇讜诪专 讻讬 讘注谞讬谉 驻诇讬讟讛 讜讘诇讬注讛 讚讬谞讬谉 讞诇讜拽讬谉 讬砖 讻讬 讬砖 讚讘专讬诐 砖谞讘诇注讬诐 诇讙诪专讬 讜讗讬谞谉 诪驻诇讬讟讬谉 讜讝讛讜 诪讚讬谉 讛诪讗讻诇讬诐 讜讻讚讗诪专讬谞谉 讛转诐 讜讻讙讜谉 砖谞驻诇 诇转讜讱 讬讜专讛 专讜转讞转 讚诪讬讘诇注 讘诇注 诪讬驻诇讬讟 诇讗 驻诇讬讟 讗讘诇 讟讘注 讛诪讬诐 讻砖讛谉 讘讻讞谉 讛讜讗 讘讛讬驻讱 砖诪驻诇讬讟讬谉 讜讗讬谞谉 诪讘诇讬注讬谉 讜诇讗讜 诇诪讬诪专讗 砖讗讬谞谉 诪讘诇讬注讬诐 讘讚讘专 专讱 砖讝讛 讗讬谞讜 讚讗"讻 讗诐 谞驻诇 讘砖专 诇转讜讱 讬讜专讛 砖诇 诪讬诪讬 讛讙注诇讛 讜讝讛 诇讗 砖诪注谞讜 讗诇讗 诇讜诪专 砖讗讬谉 诪讘诇注讬谉 讻诇讬诐 讘讻诇讬诐 砖讛诐 讚讘专 拽砖讛 讜诪爪讬谞讜 诇讙讘讬 讚诐 讛讗讬讘专讬诐 砖诪讬诐 [驻讜转讞讬谉 讗讜转讜] (谞"诇 讻诪讬讜转专, 讛诪注转讬拽) 讻讜讘砖讬谉 讗讜转讜 砖讗讬谞讜 讬讜爪讗 讜讻谉 讛讞讜诪抓 讻讜讘砖 讜讛讻诇 诇驻讬 讟讘注谉 砖诇 讚讘专讬诐 讜讘讝讛 砖讛讜讗 讗住讜专 讛讘诇讬注讛 讘讻诇讬诐 讜讗讬谞讜 讗诇讗 讚讘专 诪讜注讟 讜讞诇讜砖 讻讞谉 砖诇讬诪讬诐 (谞"诇 讚爪"诇 砖诇 诪讬诐, 讛诪注转讬拽) 讛讜讗 诇讛驻诇讬讟讜 讜砖诇讗 诇讞讝讜专 讜诇讛讘诇讬注讜 讘讬谉 讘注讜讚谉 砖讛谉 专讜转讞讬谉 讘讬谉 诇讗讞专 砖讬谞讜讞讜 诪专转讬讞转谉 讜诇驻讬 砖讬讚注讛 转讜专讛 砖讝讛讜 讟讘注谉 砖诇 诪讬诐 讗诪专讛 转讜专讛 诇讛讙注讬诇 讻诇讬 讘诪讬诐 讜诇讛讻砖讬专 讗驻讬' 讬讜专讛 讙讚讜诇讛 砖诇 讻诇讬 诪讚讬谉 讘转 讬讜诪讗 注诇 讬讚讬 注爪诪讛:



讜诪注转讛 诇驻讬 砖讬讟讛 讝讜 诪讜转专 诇讛讙注讬诇 讗驻讬' 讻诇讬 讗讬住讜专 讘转 讬讜诪讗 讜讝讛 讗讞专 砖讬拽谞讞诐 讬驻讛 讜讬住讬专 诪讛诐 讻诇 讛讞诇讜讚讛 讚讞讜抓 讜讻讬讜爪讗 讘讜 砖诇讗 讬讛讗 砖诐 讗讬住讜专 讘注讬谉 讜讻谉 爪专讬讱 砖诇讗 诇讛讻砖讬专 讻诇讬诐 讛专讘讛 讘讬讞讚 讻讬 讗讬驻砖专 砖转专讘讛 讛驻诇讬讟讛 砖诐 注讚 砖转注讘讜专 爪讜专转 讛诪讬诐 讜讬转讘讟诇 讻讞谉 讜讟讬讘注谉 讝讛 讜诇注讜诇诐 讻诇 砖讬转讞讬诇讜 讛诪讬诐 诇讛转讘讟诇 讻讞谉 讜诇讛注讘讬专 爪讜专转谉 砖讜讘 讗讬谉 诪讙注讬诇讬谉 讘讛诐. 讻讱 拽讘诇谞讜 讛爪注转 砖讬讟讛 讝讜 诪驻讬 专讘讬' 谞专讜' (谞"诇 讚爪"诇 讛专讗"讛, 讛诪注转讬拽) 诇驻讬 诪讛 砖拽讬讘诇讜讛 诪驻讬 专讘讜 专讘讬谞讜 讛讙讚讜诇 讝爪"诇 注"讻 讚讘专讬 讛专讬"讟 讝"诇. 讜讻转讘 注讜讚 讝"诇 讜讗注驻"讬 砖讬砖 讘砖讬讟讛 讝讜 讚讘专讬诐 砖讛诐 讻诪讬 砖讗讬谉 注诇讬讛诐 诪讜驻转 诇转转 讻讞 诪砖讜谞讛 诇诪讬诐 讘注谞讬谉 讝讛. 讛注谞讬谉 诪讻专讬讞谞讜 诇驻专砖 讻谉 讜诪讜专讬 谞专讜' (谞"诇 讚爪"诇 讛专讗"讛. 讛诪注转讬拽) 住讜诪讱 讛诇讻讛 诇诪注砖讛. 讗讘诇 诪讙讚讜诇讬 讛讚讜专 讬砖 砖讞讜诇拽讬谉 注诇 讝讛 讜讻讘专 讛讬转讛 讛诪诇讞诪讛 讞讝拽讛 讜诇驻讬' 讛诪讞诪讬专 转讘讜讗 注诇讬讜 讘专讻讛:



讜讘讬讜专讛 讙讚讜诇讛. 讻讘专 讗诪专讜 讘砖诇讛讬 注"讝 诇讗 讙讚讜驻讛 讗驻讜诪讛 讻讚讬 砖讬注诇讜 讛诪讬诐 注诇 砖驻转讛 讜讻转讘 讛专讬"讟 讝"诇 讜讬砖 砖谞讜讛讙讬谉 砖讗讬谉 注讜砖讬谉 讙讚谞驻讗 讗诇讗 诪诇讘谞讬谉 讚注驻讬谉 讜诪砖诇讬讻讬谉 诇转讜讱 讛讻诇讬 讻砖讛讜讗 诪诇讗 注讚 砖砖讜驻讱 诪讬诐 诪讻诇 爪讚 讜讗诇讜 讛讬讛 讝讛 讗诪转 诇讗 讛讬讛 讟讜专讞 专' 注拽讘讬讗 诇注砖讜转 讙讚谞驻讗 讗诇讗 讜讚讗讬 诇讗 住讙讬 讘讗讜转谉 讛诪讬诐 讛注讜讘专讬谉 讚专讱 讛砖驻讛 诪讛讬讜专讛 砖砖讗讬谉 诪砖转讛讬谉 讻诇诇 讜专讗讜讬 诇诪讞讜转 讘诪讬 砖注讜砖讛 讻谉. 讜讛讚讘专 驻砖讜讟 砖讗讬谉 爪专讬讱 讟讘讬诇讛 讘诪' 住讗讛 砖诇讗 讛爪专讬讻讜 讻谉 讗诇讗 讘讻诇讬诐 讛诇拽讜讞讬谉 诪谉 讛讙讜讬诐 讻砖讛谉 砖诇 诪转讻转 讗讜 讝讻讜讻讬转 讗讜 砖诇 拽讜谞讬讗 讜讗诐 讛诐 诪讜砖讗诇讬谉 讗讬谉 爪专讬讻讬谉 讟讘讬诇讛 讜讻谉 讗讬谉 爪专讬讻讬谉 诪谉 讛讚讬谉 诇砖讜讟驻谉 讘诪讬诐 爪讜谞谞讬谉 讗讞专 讛讙注诇讛 讚诇讗 讗转诪专 讛讛讬讗 讗诇讗 讘拽讚砖讬诐 讜诪注诇讛 注砖讜 讘拽讚砖讬诐. 讜讻诇讬 讙讚讜诇 砖讗讬 讗驻砖专 诇讛讻砖讬专讜 讻讜诇讜 讻讗讞讚 诪讻砖讬专讜 诇讞爪讗讬谉 讜诪注讚讬祝. 讻诇 讝讛 诇专讬"讟 讝"诇:



讗诪专 专' 讛讜谞讗 讘专讬讛 讚专' 讬讛讜砖注 注抓 驻专讜专 讜讻讜' 讻转讘 讛专讬"讟 讝"诇 讗讬谉 讝讛 讛转专讜讜讚 讛讙讚讜诇 砖诪讜爪讬讗讬谉 讘讜 讚讛讛讜讗 讝讜讛诪讗 讛诇讬住讟专讬谉 诪讬拽专讬 讜讗讬驻砖专 讚讛讛讬讗 讘注讬 诇讬讘讜谉 砖驻注诪讬' 讛专讘讛 诪砖转诪砖讬谉 讘讜 注诇 讬讚讬 讛讗讜专 讗诇讗 讛讜讗 讻诇讬 砖讗讬谞讜 注砖讜讬 讗诇讗 诇驻专专 讘讛 讗转 讛转讘砖讬诇 讜讬讚讜注 讛讜讗 讗爪诇谞讜:



讗诪专 专讘讗 讘专 讗讘讗 讻讜' 讻诇 讛讻诇讬诐 砖谞砖转诪砖 讘讛谉 讞诪抓 讘爪讜谞谉 诪砖转诪砖 讘讛谉 诪爪讛. 讻转讘 讛专讬"讟 讝"诇 讻讱 讛讬讗 讛讙讬专住讗 讛谞讻讜谞讛 讗讘诇 专讘讬' 讗诇驻住讬 讝"诇 讻转讘 诪砖转诪砖 讘讛 诪爪讛 讘爪讜谞谉 讜讛专讬"讟 讝"诇 讚讞讛 驻讬' 讜讻转讘 讛谞讻讜谉 讻诪讜 砖驻讬专砖讜 砖讗专 讛诪驻讜专砖讬诐 讻诇 讛讻诇讬诐 砖谞砖转诪砖 讘讛诐 讞诪抓 讘爪讜谞谉 讗驻讬' 讛诐 砖诇 讞专住 诪砖转诪砖 讘讛谉 诪爪讛 讜讗驻讬' 讘讞诪讬谉 讗讞专 砖讛讚讬讞谉 讬驻讛 砖讗讬谉 讘讛诐 砖讜诐 讞诪抓 讘注讬谉 讞讜抓 诪讘讬转 砖讗讜专 讛讜讗讬诇 讜讞讬诪讜爪讜 拽砖讛 讜讛注讬住讛 诪砖转讛讗 砖诐 谞注砖讛 讻讗讬诇讜 转砖诪讬砖讜 讘讞诪讬谉 讜诇驻讬' 讗住讜专 诇讛砖转诪砖 讘讛 诪爪讛 讻诇诇 讜讗驻讬' 讘爪讜谞谉. 讜诪讛 砖讻转讘 专讘讬' 讗诇驻住讬 讝"诇 诪砖转诪砖 讘讛谉 诪爪讛 讘爪讜谞谉 讗讬驻砖专 讚诇讗讜 讚讜拽讗 讚讛"讛 讘讞诪讬谉 讜诪砖讜诐 讚讻诇 讛讬讻讬 讚诪讬转住专讬 诇讞诪讬谉 诪讬转住专讬 谞诪讬 诇爪讜谞谉 诇讛讻讬 谞拽讟 讘爪讜谞谉. 讻谉 讻转讘 讛专讬"讟 讝"诇 讘砖诐 讛专讗"讛 讝"诇. 讜讻转讘 讛专讬"讟 讝"诇 讘讻诇 讻诇讬 讞专住 砖讗住讜专 诇讛砖转诪砖 讘讛谉 讗驻讬' 讘爪讜谞谉 讜讻讚讗诪专讬谞谉 讙讘讬 拽讚讬专讜转 讚诇讗 砖专讬 诇讛砖转诪砖 讘讛讜 讘爪讜谞谉:



讗诪专 专讘 讗砖讬 讜讘讬转 讞专讜住转. 驻讬' 砖讬砖 讘讜 拽诪讞 讜讞讜诪抓 讜讞讜讝拽 讛讞讜诪抓 诪讞诪讬抓 讗讜转讜 讻讘讬转 砖讗讜专 讜讗住讜专 诇讛砖转诪砖 讘讜 诪爪讛 讗诐 讛讜讗 讻诇讬 砖讟祝 讜讗诐 讛讜讗 砖诇 讞专住 讗驻讬' 讘爪讜谞谉. 讜讗讞专讬诐 驻讬' 讚讘讬转 讞专讜住转 讗讬谉 讘讜 讗诇讗 讞讜诪抓 讘诇讘讚 讜砖讘讜砖 讛讜讗. 讻谉 讻转讘 讛专讬"讟 讝"诇:



讗诪专 专讘讗 讛谞讬 讗讙谞讬 讚诪讞讜讝讗. 驻讬' 讜砖诇 讞专住 讗讬谉 诇讛诐 转拽谞讛 讜砖诇 注抓 讜讗讘谉 住讙讬 诇讛讜 讘讛讙注诇讛 讻讚讻转讘 讘注诇 讛注讬讟讜专. 讜讻转讘 讛专讬"讟 讝"诇 讜诪"诪 爪专讬讱 诇讬讝讛专 讘讚讘专讬讜 砖讗诐 注专讬讘讛 讝讜 砖诇砖讬谉 讘讛 讻诇 讛砖谞讛 讞诪抓 讜诇讗 砖讜注讗 讟讜讘讛 讜讬砖 讘讛 住讚拽讬诐 砖讛砖讗讜专 诪转讚讘拽 砖诐 讗讬谉 诇讛 讛讻砖专 讘讛讙注诇讛 讗诇讗 讗讞专 讙专讬专讗 讬驻讛 讘住讻讬谉 讘讻诇 讛住讚拽讬谉 讻讚讬 砖诇讗 讬砖讗专 砖诐 讞诪抓 诪砖讛讜 讜讻诇 讻诇讬 (谞"诇 讚爪"诇 讜讻谉 讻诇 讻诇讬, 讛诪注转讬拽) 砖讬砖 讘讜 住讚拽讬诐 讻讬 讞诪抓 讘驻住讞 讗讜住专 讘诪砖讛讜 讜诇驻讬讻讱 讗谞讜 讗讜住专讬谉 诇诇讜砖 讘讛诐 讘驻住讞 砖讝讜 讞砖砖讗 拽专讜讘讛 讜诪爪讜讬讛 讜讗讬谉 专讗讜讬 诇诇讜砖 讗诇讗 讘讻诇讬诐 砖讜注讬诐 诪讗讚 讜讻诇 砖讬砖 讬驻讜转 诪讻讜诇谉 砖讛诐 诪爪讜谞讬谉 (谞"诇 讚爪"诇 讜讻诇讬 砖讬砖 讬驻讜转 诪讻讜诇谉 砖讛诐 诪讻讜谞讬谉, 讛诪注转讬拽) 讜砖讜注讬谉 诪讗讚 注"讻. 讜讻转讘 专讘讬' 讗诇驻住讬 讝"诇 讜讛讗讬讚谞讗 谞讛讜讙 注诇诪讗 讚诇讗 诇讗讬砖转诪讜砖讬 讘驻讬住讞讗 讘诪讗谞讬 讚驻讞专讗 注转讬拽讬 讗讘诇 讘讞讚转讬 砖"讚. 讜讻转讘 讛专讬"讟 讝"诇 讜诪谞讛讙 讬驻讛 讛讜讗 诇注砖讬专讬诐 讜讙诐 诇注谞讬讬诐 讘讻诇讬诐 砖谞砖转诪砖讜 讘讛诐 讘讞诪讬谉 讛讜讗 讞讜讘讛 讗讘诇 讘讻诇讬诐 砖诇 爪讜谞谉 讛专讬 讛诐 诪讜转专讬谉 诇讙诪专讬 讜讗驻讬' 诇讞诪讬谉 讜讗讬谉 诇讛诪谞注 诪诇讛砖转诪砖 讘讛诐 爪讜谞谉 诪讬讛讗 诪砖讜诐 诪讚转 讞住讬讚讜转:



诪转谞讬' 谞讻专讬 砖讛诇讜讛 讗转 讬砖专讗诇 注诇 讞诪爪讜 讗讞专 讛驻住讞 诪讜转专 讘讛谞讗讛 讜讬砖专讗诇 砖讛诇讜讛 讗转 讛谞讻专讬 注诇 讞诪爪讜 讗讞专 讛驻住讞 讗住讜专 讘讛谞讗讛. 讗讜拽讬 讘讙诪' 讘砖讛谞讬讞讜 讗爪诇讜 讜讗诪专 诇讜 诪注讻砖讬讜 讻诇讜诪专 砖讗诐 诇讗 讬驻讚讜讛讜 诇讬讜诐 砖拽讘注讜 讬讛讬讛 诪注讻砖讬讜 讜讻讛讛讬讗 讚讛诇讜讛讜 注诇 砖讚讛讜 讘驻讬' 讗讬讝讛讜 谞砖讱 讜驻讬' 讛专讘 专讘讬' 讗驻专讬诐 转诇诪讬讚 砖诇 专讘 讗诇驻住讬 讝"诇. 讜讻谉 谞专讗讛 讚注转 讛专诪讘"诐 讝"诇 讚诪转谞讬' 讘砖讝诪谉 砖拽讘注讜 讛讜讗 拽讜讚诐 讛驻住讞 讗讘诇 讗诐 讛讝诪谉 讛讜讗 诇讗讞专 讛驻住讞 讻讬讜谉 砖讘讬讚讜 砖诇 讬砖专讗诇 诇驻讚讜转讜 转讜讱 讛驻住讞 讻讚讬讚讬讛 讚诪讬 讜注讜讘专 注诇讬讜 讜诪讗讬 讚讘注讬 讘讙诪' 诪注讻砖讬讜 讻讬 诪讗讞专 砖讛讙讬注 讝诪谞讜 拽讜讚诐 讛驻住讞 诇讗 讛讜讬 爪专讬讱 讛讬讬谞讜 讟注诪讗 讻讬 讛讬讻讬 讚诇讗 转讬讛讜讬 讗住诪讻转讗 讚诇讗 拽谞讬讗 讜讻转讘 讛专讬"讟 讝"诇 讚讗讬谉 驻讬' 讝讛 谞讻讜谉 讚诪讗讬 讚拽讗诪专 讚讘注讬 诪注讻砖讬讜 讻讬 讛讬讻讬 讚诇讗 转讬讛讜讬 讗住诪讻转讗 诇讬转讗 砖讗讬谉 讗住诪讻转讗 讗诇讗 讘讚讘专 砖讗讬谞讜 谞讬转谉 诪讬讚 诇讬讚 诇讗诇转专 讗"谞 讻讙讜谉 拽专拽注讜转 讚讘专砖讜转 讘注诇讬诐 讛谉 注讜诪讚讬谉 讜诇讬转 讘讛讜 转驻讬住讛 讗讘诇 讘诪讟诇讟诇讬谉 讛谞讬转谞讬谉 诪讬讚 诇讬讚 讗讬谉 讘讛讜 诪砖讜诐 讗住诪讻转讗 讗诇讗 讗"讻 讬谞转谉 讗讜转讜 讛诪诪讜谉 讘讬讚 砖诇讬砖 讻讛讛讜讗 讚讗转驻讬住 讝讻讜转讬讛 讘讬 讚讬谞讗 讜讻谉 诪驻讜专砖 讘转讜住驻转讗 砖讗讬谉 讗住诪讻转讗 讘砖讜诐 讚讘专 讛谞讬转谉 诪讬讚 诇讬讚 讛讝讜讻讛 讜讻转讘 讚注讬拽专 讛驻讬' 讚讻诇 砖讛讙讬注 讝诪谞讜 拽讜讚诐 讛驻住讞 讗诐 讛砖讻讬谞讜 讗爪诇讜 讛专讬 讛讜讗 讞诪抓 讙诪讜专 砖诇 诪诇讜讛 讜讗注"讙 讚诇讗 讗诪专 诇讬讛 诪注讻砖讬讜 讜诪转谞讬' 讘砖拽讘注讜 讝诪谉 诇讗讞专 讛驻住讞 讜诇驻讬讻讱 讻砖讛谞讻专讬 诪诇讜讛 讛专讬 讛讜讗 诪讜转专 讻讬讜谉 讚讗"诇 诪注讻砖讬讜 讜讘讬砖专讗诇 诪诇讜讛 讛专讬 讛讜讗 讗住讜专 讗讘诇 讗诐 诇讗 讗诪专 诇讬讛 诪注讻砖讬讜 讛专讬 讛讚讬谉 讘讛讬驻讱 讻砖讛谞讻专讬 诪诇讜讛 讛专讬 讛讜讗 讗住讜专 讜讗注驻"讬 砖讬砖专讗诇 讝讛 诇讗 注讘专 注诇讬讜 诪诪砖 讚讘讘讬转讜 砖诇 讙讜讬 讛讬讛 讗讬谉 讘讻讱 讻诇讜诐 讜讻砖讬砖专讗诇 诪诇讜讛 讛专讬 讛讜讗 诪讜转专 讜讻讙讜谉 砖讬讞讚 诇讜 讘讬转 讗讜 砖诇讗 讛讬讛 讘专砖讜转讜 砖诇 讬砖专讗诇 讜讗讬谉 讻诇 讛讚讘专讬诐 讛讗诇讜 讗诪讜专讬诐 讗诇讗 讻砖讛砖讻讬谞讜 诇讙诪专讬 砖讗诐 诇讗 讬驻讚谞讜 诇讝诪谞讜 讬讛讗 砖诇 诪诇讜讛 诇讙诪专讬 讗讘诇 讗诐 诇讗 讛砖讻讬谞讜 诇讙诪专讬 讗诇讗 砖注砖讗讜 讗驻讜转讬拽讬 砖讬讙讘讛 诪诪谞讜 讗驻讬' 讘诇讗 砖讜诪转 讘"讚 诪"诪 讙讜讘讬讬谞讗 讛讬讗 讝讜 讜讛讗 拽讬诇"谉 讻诪"讚 诪讻讗谉 讜诇讛讘讗 讛讜讗 讙讜讘讛 讜讗注驻"讬 砖讗诪专 诇讜 诪注讻砖讬讜 讗讬谉 诪讜注讬诇 讻诇讜诐 讘注谞讬谉 讝讛 讜讻讛砖讻谞讛 讘诇讗 诪注讻砖讬讜 讚诪讬:



讙诪专讗 讗转诪专 讘"讞 讗讘讬讬 讗诪专 诇诪驻专注 讛讜讗 讙讜讘讛 讜专讘讗 讗诪专 诪讻讗谉 讜诇讛讘讗 讛讜讗 讙讜讘讛. 讻诇 讛讬讻讗 讚讗拽讚讬砖 诇讜讛 讻"注 诇讗 驻诇讬讙讬 讜讻讜'. 讜拽砖讬讗 诇讛讜 诇拽诪讗讬 讝"诇 讚讛讗 讗诪专 专讘讗 讛拽讚砖 讞诪抓 讜砖讬讞专讜专 诪驻拽讬注讬谉 诪讬讚讬 砖讬注讘讜讚 讜转讬专爪讜 讚讻讬 讗诪专 专讘讗 讚诪驻拽讬注讬谉 诪讬讚讬 砖讬注讘讜讚 讛谞讬 诪讬诇讬 拽讚砖讬 诪讝讘讞 砖讛诐 讘拽讚砖讬诐 拽讚讜砖转 讛讙讜祝 讜讚讜诪讬讗 讚讞诪抓 讜砖讬讞专讜专 讚讗诇讬诐 砖讬注讘讜讚讬讛 讜诪驻拽讬注 诪讬讚讬 砖注讘讜讚 诪讟诇讟诇讬 讗讙讘 拽专拽注 讚讘注诇诪讗 注讚讬祝 讗驻"讛 讻讬 讗拽讚砖讜讛讜 拽讚讜砖转 讛讙讜祝 诇讗 诪爪讬 驻专讬拽 诇讛讜 讗讘诇 拽讚讜砖转 讚诪讬诐 讻讙讜谉 拽讚砖讬 讘讚拽 讛讘讬转 诇讗 诪驻拽注 诪讬讚讬 砖注讘讜讚 讜讛讬讻讗 讚砖注讘讚 诪讟诇讟诇讬 讗讙"拽 讚讘讛讚讬讜讟 讟专讬祝 讘讛拽讚砖 诪讜住讬祝 注讜讚 讚讬谞专 讜驻讜专拽 讗转 讛谞讻住讬诐 讘讗讜转讜 讚讬谞专讬 讻谉 转讬专抓 专砖"讬 讝"诇 讜讻谉 讛注诇讛 注讬拽专 讛专讬"讟 讝"诇. 讜讻转讘 注讜讚 讝"诇 讜诪"诪 拽讘诇谞讜 讘砖诐 讛专讘 讛讞住讬讚 讝"诇 砖讛诇讜讛 砖讗住专 谞讻住讬讜 讘拽讜谞诐 讘注谞讬谉 砖讗讬 讗驻砖专 诇讜 诇讬砖讗诇 注诇讬讛诐 讜诇讛驻讚诐 讜诇讗 诇诪讜讻专诐 诇讗讞专讬诐 诇驻讬 砖讗诪专 谞讻住讬诐 讗诇讜 讜谞诪爪讗 讛诪诇讜讛 诪驻住讬讚 讞讜讘讜, 砖讗讬谉 拽讜谞诐 砖诇讜 讻诇讜诐. 讚讻讬 讛讬讻讬 讚讗诪专讬谞谉 讘驻' 讗注驻"讬 讚讗诇诪讜讛 专讘谞谉 诇砖讬注讘讜讚讬讛 讚讘注诇 讚诇讗 诇讬驻拽注 讘拽讜谞住 讻诇 砖讻谉 诇砖讬注讘讜讚讗 讚讘"讞 讜讗驻讬' 诇诪"讚 砖讬注讘讜讚讗 讚专讘谞谉 讻诇 砖讻谉 诇诪讗讬 讚拽讬"诇 砖讬注讘讜讚讗 讚讗讜专讬讬转讗. 讜讚讘专讬 专讘讬' 讝"诇 谞专讗讬谉 讘专讜专讬谉 讜转讬拽讜谉 注讜诇诐 讛谉. 讗讘诇 诪讜专讬 讝"诇 讞诇拽 讘讚讘专 砖讗讬谉 诇谞讜 诇讚讜谉 诪注爪诪谞讜 诇讛驻拽讬注 讗讬住讜专 拽讜谞诐 诪讚讗讜专讬讬转讗 讚诇讗 讗转驻专砖 讘转诇诪讜讚讗 讜讘诪住' 讻转讜讘讜转 讻转讘转讬 讚诪讜转专 讘注谞讬谉 讝讛 注讻"诇 讝"诇. 讜讻转讘 注讜讚 讝"诇 讚讝讛 讚讗诪专 专讘讗 讞诪抓 诪驻拽讬注 诪讬讚讬 砖讬注讘讜讚 讛"讛 讻诇 讗讬住讜专讬 讛谞讗讛 讘讻诇诇 讜讻讚讗诪专讬谞谉 讘讬讘诪讜转 讘讛讛讬讗 讗讬爪讟诇讗 讚驻专住讜讛 讗诪讬转谞讗 讜讻讜' 注讻"诇 讝"诇:





讛诪讗讬专讬

讘讜讻讬讗 讜讛讜讗 讻诇讬 专注驻讬诐 砖讗讜驻讬谉 讘讜 注讜讙讜转 砖诇 讞诪抓 讻诇 讛砖谞讛 讗讬谉 讗讜驻讬谉 讘讛 诪爪讛 讘驻住讞 砖讛专讬 讛讬住拽讛 诪讘讞讜抓 讜讗讬谉 讘讛 讘讻讚讬 诇讘讜谉 讛专讗讜讬 讜讗诐 诪诇讗讛 讙讞诇讬诐 诇诪注诇讛 注讚 砖谞转诇讘谞讛 讻专讗讜讬 讛专讬 谞注砖讛 讛讬住拽讛 诪讘驻谞讬诐 讻转谞讜专 讜诪讜转专 诇讗驻讜转 讘讛 诪爪讛 讜讗讬谉 诇讜诪专 讞讬讬住 注诇讛 讚讬诇诪讗 驻拽注讛 砖诪转讜讱 注讜讘讬 砖讘讛 讗讬谉 讘拽讬注转讛 诪爪讜讬讛:



讛住讻讬谞讬诐 讛转讘讗专 讘讻讗谉 砖讚讬讬诐 讘讛讙注诇讛 讗诇讗 砖诪爪专讬讻讬诐 讘讛诐 讻诇讬 专讗砖讜谉 讜讗注"驻 砖讗讬谉 砖诪讜砖诐 讘讻诇讬 专讗砖讜谉 转砖诪讬砖谉 砖讘诇讞诐 讞诐 讗讜 讘讘砖专 讛讞诐 注诐 诪讛 砖讛住讻讬谉 谞讻谞住 讘讛诐 讘讚讜讞拽 注讜砖讛 讗讜转讛 讻转砖诪讬砖讜 讘讻诇讬 专讗砖讜谉 讜诇讗 诪驻谞讬 砖谞讞讜砖 砖诇驻注诪讬诐 转讜讞讘讬谉 讗讜转讜 讘拽讚专讛 砖讗诐 讻谉 谞讞讜砖 砖诪讗 转讜讞讘讬谉 讗讜转讜 讘讗讜专 讻注讬谉 砖驻讜讚 讜谞爪专讬讻讛讜 诇讘讜谉 讗诇讗 讚讘专讬诐 讗诇讜 讗讬谉 诪爪讜讬谉 讜讗讬谉 讞讜砖砖讬谉 诇讛诐 讜诇讗 讛爪专讻谞讜诐 讘讻诇讬 专讗砖讜谉 讗诇讗 诪爪讚 诪讛 砖讻转讘谞讜 讜讚讘专 讝讛 诇讚注转谞讜 讘讬谉 讘讙讚讜诇讬诐 讘讬谉 讘拽讟谞讬诐 讘讬谉 讘砖诇 驻住讞 讘讬谉 讘砖诇 讙讬注讜诇讬 讙讜讬诐 讜讬砖 诪爪专讬讻讬谉 讘讛诐 诇讘讜谉 讘讙讬注讜诇讬 讙讜讬诐 讜讻讘专 讘讬讗专谞讜 注谞讬谉 讝讛 讘讗讞专讜谉 砖诇 注讘讜讚讛 讝专讛 讜讻谉 讘讬讗专谞讜 砖诐 砖砖驻讜讚讬谉 讜讗住讻诇讗讜转 讗祝 诇注谞讬谉 讛驻住讞 爪专讬讻讬诐 诇讘讜谉 讜讗注"驻 砖诪谉 讛讛讬转专 讘诇注讜 讜讗注"驻 砖诇注谞讬谉 拽讚砖讬诐 讗诪专讜 砖讚讬诐 讘讛讙注诇讛 讜诪爪讚 诪讛 砖讗诪专讜 砖诐 讛讬转专讗 讘诇注 讻讘专 讘讬讗专谞讜 砖诐 砖讛讞诪抓 讘驻住讞 讗讬谞讜 拽专讜讬 讛讬转专 讛讜讗讬诇 讜讗诇讜 讘讜诇注讬诐 讗讜转讜 讛讬讜诐 讗讬住讜专 讛讜讗 讜诪"诪 讬砖 讚讜讞讬诐 住讘专讗 讝讜 诇讜诪专 砖讻诇 砖讘砖注转 讘诇讬注转讜 讛讬讛 讛讬转专 讛讬转专讗 讘诇注 诪讬拽专讬 讜讚讬讜 讘讛讙注诇讛 讗注"驻 砖转砖诪讬砖谉 讘讗讜专 讜讻谉 讻转讘讜 拽爪转 专讘谞讬 爪专驻转 讗诇讗 砖诪"诪 讬"诪 讻讟注诐 砖讟转谞讜 砖讝讛 砖讗诪讜专 讘谞讜转专 讛讬转专讗 讘诇注 诪驻谞讬 砖讘砖注讛 砖谞讘诇注 讛讗讬住讜专 讘讚驻谞讬 讛拽讚专讛 诇讗 讛讬讛 谞讜转专 讗讘诇 讗讞专 砖谞讘诇注 讛讬讛 谞讜转专 讜诪转讜讱 讻讱 讚讬讜 讘讛讙注诇讛 砖讗讬谉 砖诐 谞讜转专 讞诇 诇讙诪专讬 注诇 讛讘诇讜注 讗讘诇 讞诪抓 讗祝 讘砖谞讘诇注 讞诪抓 讙诪讜专 讛讜讗 讜讗讬住讜专 砖诇 驻住讞 讘诇注 讜讻谉 砖讛谞讜转专 讗讞专 砖谞讘诇注 谞转讞讚砖 讘讜 砖诐 谞讜转专 讚诪注讬拽专讗 拽讚砖 讜讛砖转讗 谞讜转专 讜讗讬谉 砖诐 诪转讞讚砖 讬驻讛 注诇 讛讘诇讜注 讗讘诇 讞诪抓 诪注讬拽专讗 讞诪抓 讜讛砖转讗 讞诪抓 讗诇讗 砖谞转讞讚砖 讘讜 讗讬住讜专 讜讗祝 讙讚讜诇讬 讛驻讜住拽讬诐 讻转讘讜讛 讻讚讘专讬谞讜 讜讻诇诇 讘讝讛 砖讻诇 讻诇讬诐 砖诇 注抓 讗讜 砖诇 诪转讻转 讗讜 砖诇 讗讘谉 砖谞砖转诪砖 讘讛诐 讞诪抓 讻诇 讛砖谞讛 讘讻诇讬 专讗砖讜谉 讻讙讜祝 讛讻祝 讜讻讬讜爪讗 讘讛 爪专讬讱 诇讛讙注讬诇谉 讘讻诇讬 专讗砖讜谉 讜讗驻讬' 诇讗 讛讬讛 讚专讱 转砖诪讬砖讜 讘专讗砖讜谉 注讚 砖住诇拽讜 讗转 讛讻诇讬 专讗砖讜谉 诪谉 讛讗讜专 讛讜讗讬诇 讜专讜转讞 讛讜讗 讻诇讬 专讗砖讜谉 讛讜讗 讻诪讜 砖讘讬讗专谞讜 讘讗讞专讜谉 砖诇 注"讝 砖讗讬谉 讞诇讜拽 讻诇诇 讘讬谉 讗讜转讜 砖注诇 讛讗讜专 诇讗讜转讜 砖讛注讘讬专讜讛讜 诪注诇 讛讗讜专 讜注讚讬讬谉 讛讜讗 讘专转讬讞转讜 讜砖谞讬讛诐 讻诇讬 专讗砖讜谉 讛诐 讜讗讜转诐 砖谞砖转诪砖 讘讛诐 讘讻诇讬 砖谞讬 讻讙讜谉 拽注专讜转 砖讜驻讱 注诇讬讛诐 专讜转讞讬谉 讘讻诇讬 砖谞讬 讜诪砖讛讛 讗讜转诐 砖诐 注讚 砖驻讜诇讟讜转 讜讚讬讜 讜注讻砖讜 砖谞讛讙讜 诇讛讙注讬诇谉 讘讻诇讬 专讗砖讜谉 讞讜诪专讗 讘注诇诪讗 讛讜讗 讜讬"讗 诪驻谞讬 砖诇驻注诪讬诐 砖讜讗讘讬诐 讘讛诐 讘转讜讱 讛拽讚专讛 讗讜 砖诪注专讬谉 诪谉 讛拽讚专讛 诇拽注专讛 讜注专讜讬 讻讻诇讬 专讗砖讜谉 讜讗注"驻 砖讛诇讻讛 注讬专讜讬 讗讬谞讜 讻讻诇讬 专讗砖讜谉 讻诪讜 砖讘讬讗专谞讜 讘诪住讻转 砖讘转 讛诐 讗讜诪专讬诐 讚讜拽讗 诇注谞讬谉 讘讬砖讜诇 讗讘诇 诇注谞讬谉 讘诇讬注讛 讜驻诇讬讟讛 讛专讬 讛讬讗 讻讻诇讬 专讗砖讜谉 讜诪"诪 讚讬讬诐 讘讻诇讬 砖谞讬 讜讻诇 砖讗转讛 诪讙注讬诇讜 讘注谞讬谉 讞诪抓 讗讜 讘注谞讬谉 驻诇讬讟转 讗住讜专 爪专讬讱 砖讟讬驻讛 讘爪讜谞谉 讗讘诇 诇讗 讟讘讬诇讛 讘讗专讘注讬诐 住讗讛 讗讘诇 诇讜拽讞 讻诇讬诐 诪谉 讛讙讜讬诐 爪专讬讻讬谉 讟讘讬诇讛 讘讗专讘注讬诐 住讗讛 讜讻讘专 讘讬讗专谞讜 注谞讬谉 讛讙注诇讛 讜注讬拽专 讟注诐 砖诇讛 讜驻专讟讬诐 讛爪专讬讻讬诐 诇讘讬讗讜专讛 讛谉 诇讞诪抓 讘驻住讞 讛谉 诇砖讗专 讗讬住讜专讬谉 讘讬讗讜专 诪专讜讜讞 讘讗讞专讜谉 砖诇 注讘讜讚讛 讝专讛:



讻诇 讻诇讬 砖讛讻砖专讜 讘讛讙注诇讛 爪专讬讱 转讞诇讛 砖驻砖讜祝 诇讛注讘讬专 讗转 讛讞诇讜讚讛 讜讗讞专 讛讛讙注诇讛 爪专讬讱 砖讟讬驻讛 讘爪讜谞谉 诇讛注讘讬专 讝讜讛诪转 讛驻诇讬讟讛 讜讻诇 讻诇讬 砖爪专讬讱 诇讬讘讜谉 讗讬谞讜 爪专讬讱 砖驻砖讜祝 讜讛讚讞讛 讻诇诇:



讻诇讬 注爪诐 讻讙讜谉 讻驻讜转 砖诇 拽专谉 讗讜 砖讗专 讻诇讬诐 砖诇 注爪诐 讗讞专 讚讬讜 讘讛讙注诇讛 讜讬砖 讗讜住专讬谉 讘讻驻讜转 砖诇 拽专谉 诪驻谞讬 砖诪转注拽诪讬谉 诇讞诪讬诪讜转 讛诪讬诐 砖诪讗 讬讞讜住 注诇讬讛诐 讜讗讬谉 讛讚讘专讬诐 讻诇讜诐 讻砖诐 砖讗讬谞讜 讞住 讘转砖诪讬砖谉 讻讱 讗讬谞讜 讞住 注诇讬讛诐 讘讛讻砖专谉 讜讻谉 讻诇讬诐 砖诇 砖注专 讻讙讜谉 讛谞驻讛 讜讻谉 讛讻诇讬诐 讛讚讜诪讬诐 诇讗诇讜 讚讬谞谉 讘讛讙注诇讛 讜讬"讗 砖讛拽专谉 讗讬谞讜 讘讜诇注 讜诪转讜讱 讻讱 诪转讬专讬诐 讘讻驻讜转 砖诇 拽专谉 诇讗讻讜诇 讘讛诐 驻注诐 讘砖专 驻注诐 讙讘讬谞讛 讜诇讗 讬专讗讛 讻谉 砖讛专讬 讗诪专讜 诪注讬讬诇 诇讛讜 诇拽转讬讬讛讜 讘专讜转讞讬谉 讜讬讚讜转 讛住讻讬谉 讘专讜讘 讛诐 砖诇 拽专谉 讗诇诪讗 爪专讬讻讜转 讛谉 讛讻砖专:



讘转诇诪讜讚 讛诪注专讘 讗诪专讜 讛讜专讬 专' 讗诪讬 讘讛讬诇讬谉 讙专讘讬讗 讚讻讜转讞讗 诪诪诇讗谉 砖诇砖讛 讬诪讬诐 诪讬诐 诪注转 诇注转 谞专讗讛 诪讻讗谉 砖讻诇 砖讘转注专讜讘讜转 讞诪抓 讘讻诇讬 讞专住 讚讬讜 讘诪诇讜讬 讜注讬专讜讬 讛讜讗讬诇 讜转注专讜讘讜转 诪注讟 讛讜讗 讻讞诪抓 砖讘讻讜转讞:



讙讚讜诇讬 讛诪讞讘专讬诐 讻转讘讜 讘讛诇讻讜转 诪注砖讛 讛拽专讘谞讜转 砖讻诇讬 讙诇诇讬诐 讜讻诇讬 讗讘谞讬诐 讜讻诇讬 讗讚诪讛 讗讬谉 讟注讜谞讬谉 诪专讬拽讛 讜砖讟讬驻讛 讜讗驻讬' 讘讞讟讗转 讗诇讗 讛讚讞讛 讘注诇诪讗 讜讻谉 讛讬讗 讘讘专讬讬转讗 砖诇 讝讘讞讬诐 讜讬砖 砖讜讗诇讬谉 诪诪谞讛 诇诪讛 砖讻转讘讜 讻讗谉 讙讚讜诇讬 讛驻讜住拽讬诐 砖讗祝 讻诇讬 讗讘谞讬诐 爪专讬讻讬诐 讛讙注诇讛 讜讛诐 讘讜专诪讬 讚讙诇诇讗 讜驻讬专砖讜 讙讚讜诇讬 谞讗专讘讜谞讗讛 砖诇讗 谞讗诪专 讻谉 讗诇讗 讘砖诇讗 专爪讜 诇讘砖诇 讘讛诐 砖讘砖讗专 讻诇讬诐 讗驻讬' 诇讗 专爪讜 诇讘砖诇 讘讛诐 爪专讬讻讬诐 讛讻砖专 砖诇讗 转讛讗 讘诇讬注转诐 谞讜转专 讜讘讗诇讜 诇讗 讛拽驻讬讚讜 讘讘诇讬注转诐 讻诇 讝诪谉 砖诇讗 转讛讗 谞驻诇讟转 讘讚讘专 讗讞专 讛讗 讻诇 砖专爪讜 诇讘砖诇 讘讜 讜讚讗讬 讜讚讗讬 爪专讬讱 讛讻砖专:



讗祝 讛诐 讻转讘讜 讘注谞讬谉 诪专讬拽讛 讘讞诪讬谉 讜砖讟讬驻讛 讘爪讜谞谉 砖讛诪专讬拽讛 讻诪专讬拽转 讛讻讜住 讜讛砖讟讬驻讛 讻砖讟讬驻转 讛讻讜住 讻诇讜诪专 砖讛诪专讬拽讛 讗讬谞讛 讛讙注诇讛 诇转讜讱 讻诇讬 讙讚讜诇 讗诇讗 砖诪诪专拽讬谉 讗讜转讜 诪谉 讛诪讬诐 讛专讜转讞讬谉 讜讝讛讜 讻诪专讬拽转 讛讻讜住 讜讘讙诪' 讝讘讞讬诐 驻专拽 讚诐 讞讟讗转 爪"讜 讘' 谞专讗讛 砖诇讗 谞讗诪专 诪专讬拽讛 讻诪专讬拽转 讛讻讜住 讜砖讟讬驻讛 讻砖讟讬驻转 讛讻讜住 讗诇讗 诇讚注转 讛讗讜诪专 诪专讬拽讛 讜砖讟讬驻讛 砖转讬讛谉 讘爪讜谞谉 讜讛诐 讘讗讜转 讗讞专 讛讙注诇讛 讻诪讜 砖讛转讘讗专 砖诐 诇讚注转 讝讛 讜注谞讬谉 诪专讬拽讛 讜砖讟讬驻讛 诇讚注转 讝讛 讬"诪 讻诪专讬拽转 讻讜住 砖诇 讘专讻讛 专"诇 讗讞转 讘驻谞讬诐 讜讗讞转 讘讞讜抓 讜诪"诪 专讜讘 诪驻专砖讬诐 驻讬专砖讜 讘讛 砖砖转讬讛谉 讘讻诇 讛讻诇讬 讜讛诪专讬拽讛 讛讜讗 诪讬专讜拽 讜讛砖讟讬驻讛 讘讗讛 讗讞专讬讛 讗讘诇 诇讚注转 讛讗讜诪专 诪专讬拽讛 讘讞诪讬谉 驻讬专讜砖讜 讛讙注诇讛 讙诪讜专讛 讘转讜讱 讻诇讬 讜诪"诪 讬砖 住驻专讬诐 砖讙讜专住讬谉 讘讛诐 讻讚注转 讙讚讜诇讬 讛诪讞讘专讬诐 讜讛讜讗 砖讗诪专讜 砖诐 诪专讬拽讛 讘讞诪讬谉 讜砖讟讬驻讛 讘爪讜谞谉 讜转谞讬 诪专讬拽讛 讻诪专讬拽转 讛讻讜住 讜讛诐 讚讘专讬诐 诪转诪讬讛讬诐 砖讗诐 诪专讬拽讛 讘讞诪讬谉 讻诪专讬拽转 讛讻讜住 讜讗讬谉 讛讙注诇讛 拽讜讚诪转讛 讛讬讗讱 讚讬 诇讛 讘讝讛 讜诪专讬拽讛 砖诇 讻讜住 讗讚诐 谞讜讙注 讘讛 讘讬讚讜 讻砖讗讚诐 诪诪专拽讜 讜讛专讬 爪专讬讱 诇讛讬讜转 讛讬讚 住讜诇讚转 讜讗诐 谞驻专砖讛 讗讞专 讛讙注诇讛 讛专讬 讝讜 讞讜诪专讗 讬转专讛 讗诇讗 砖讙讚讜诇讬 讛诪驻专砖讬诐 谞住讻诪讬诐 诇驻专砖讛 讻谉:



讻诇讬 讞专住 讗讬谉 诇讛诐 讛讻砖专 讜讗驻讬' 诪讗谞讬 讚拽讜谞讬讗 砖讟讞讬谉 讗讜转谉 讘讗讘专 讗讬谉 讚谞讬谉 讗讜转谉 讻讻诇讬 诪转讻讜转 讗诇讗 讻讻诇讬 讞专住 讜诇讗 住讜祝 讚讘专 讬专讜拽讬诐 砖讛诐 诪拽专拽注 砖讞讜驻专讬诐 诪诪谞讛 爪专讬祝 讛谞拽专讗 讗诇讜住 讜讘讜诇注 讛专讘讛 讗诇讗 讗祝 讘砖讞讜专讬诐 讜诇讘谞讬诐 讻谉 讜诇讗 住讜祝 讚讘专 讘砖讬砖 讘讛 讘拽注讬诐 讗诇讗 讗祝 讻砖讛诐 砖讜注讬诐 讘诇讗 砖讜诐 讘拽注 砖讗祝 讗诇讜 诪砖讞讬专讬诐 讘转砖诪讬砖诐 诪爪讚 讘诇讬注转诐 讛注讜讘专转 讘诪注诪拽讬 注讜讘讬 讚驻谞讜转讬讛诐 注讚 砖诪砖讞讬专讬诐 诪讙讘诐 讜讛讜讗 讛讗诪讜专 注诇讬讛诐 讚诪讚讬讬转讬 专"诇 砖诪砖讞讬专讬诐 诪诇砖讜谉 讚讬讜 讜诪讗讞专 砖讻谉 讘讜诇注讬诐 讛诐 讜诪讗讞专 砖讛诐 讘讜诇注讬诐 讛转讜专讛 讛注讬讚讛 注诇 讻诇讬 讞专住 砖讗讬谞讜 讬讜爪讗 诪讬讚讬 讚驻谞讜 诇注讜诇诐 砖谞讗诪专 讜讻诇 讻诇讬 讞专住 讗砖专 转讘讜砖诇 讘讜 讬砖讘专 讜诇注谞讬谉 讬讬谉 谞住讱 讬专讜拽讬诐 讗注"驻 砖讗讬谉 讘讛诐 讘拽注讬诐 讗讜 诇讘谞讬诐 讜砖讞讜专讬诐 讜讬砖 讘讛诐 讘拽注讬诐 讛专讬 讛诐 讻讻诇讬 讞专住 讜讗诐 讛讬讛 转讞诇转 转砖诪讬砖谉 讘讬讚 讙讜讬 爪专讬讻讬诐 讛讻砖专 讙讚讜诇 讘诪诇讜讬 讜注讬专讜讬 讛讗 诇讘谞讬诐 讜砖讞讜专讬诐 讜讘诇讗 讘拽注讬诐 讛专讬 讛诐 讻讻诇讬 诪转讻讜转 诇注谞讬谉 讛讻砖专 讜讗驻讬' 讛讬' 转讞诇转 转砖诪讬砖谉 讘讬讚 讙讜讬 讚讬讬谉 讘砖讻砖讜讱 讜讻讘专 讘讬讗专谞讜讛 讘诪住讻转 注"讝 讘驻专拽 砖谞讬:



讻诇 讛讻诇讬诐 砖诇 讞专住 砖谞砖转诪砖 讘讛诐 讘爪讜谞谉 讞诪抓 诪砖转诪砖讬诐 讘讛诐 诪爪讛 讘爪讜谞谉 讜讛讜讗 讛讚讬谉 讘讞诪讬谉 砖讛专讬 转砖诪讬砖 砖诇 讞诪抓 砖谞砖转诪砖 讘讜 讘爪讜谞谉 诇讗 讻诇讜诐 讛讜讗 讞讜抓 诪讘讬转 砖讗讜专 砖讞讬诪讜爪讜 拽砖讛 讜讝讛 讛讜讗 讻讗诇讜 谞砖转诪砖 讘讜 讞诪抓 讘讞诪讬谉 讜讻诇 砖谞砖转诪砖 讘讜 讞诪抓 讘讞诪讬谉 讗住讜专 诇讛砖转诪砖 讘讜 诪爪讛 讘爪讜谞谉 讜讝讛 砖转驻砖 讘讙诪' 注诇 讛讬转专讗 诪讜转专 诇讛砖转诪砖 讘讜 诪爪讛 讘爪讜谞谉 诇讗 诇讛驻拽讬注 转砖诪讬砖 诪爪讛 讘讞诪讬谉 讗诇讗 诇诇诪讚 砖讗诐 谞砖转诪砖 讞诪抓 讘讞诪讬谉 讗住讜专 诇讛砖转诪砖 讘讜 诪爪讛 讗祝 讘爪讜谞谉 讜诇拽爪转 讙讚讜诇讬 讛讚讜专讜转 专讗讬转讬 讛讟注诐 诪驻谞讬 砖讻诇讬 讞专住 讛讜讗讬诇 讜讗讬谉 诇讛诐 讛讻砖专 讙讝专讜 讘讜 讗祝 讘爪讜谞谉 砖诪讗 讬砖转诪砖 讘讜 讞诪讬谉 讗讘诇 讘砖讗专 讻诇讬诐 讛讜讗讬诇 讜讬砖 诇讛诐 讛讻砖专 诇讻砖讬专爪讛 诇讛砖转诪砖 讘讜 讘讞诪讬谉 讗讬谉 讙讜讝专讬谉 讘讜 诇转砖诪讬砖 爪讜谞谉 讜讛讘讬讗讜 专讗讬讛 诇讚讘专讬讛诐 诪诪讛 砖讗诪专讜 讘诪住讻转 讞讜诇讬谉 拽讬"讗 讘' 讘讛讛讬讗 驻讬谞讻讗 专"诇 砖诇 讞专住 讚讗诪诇讞 讘讛 讘砖专讗 讘讬 专' 讗诪讬 讜转讘专讛 讜诇讗 砖专讬讬讛 讗驻讬' 诇讗砖转诪讜砖讬 讘讛 讘爪讜谞谉 讜讗"转 讘讝讜 诪砖讜诐 讙讝专讛 讛讜讗 砖诪讗 讬讘讗 诇讛砖转诪砖 讘讛 讘讞诪讬谉 讗讬谉 讝讛 讻诇讜诐 砖诪讗讞专 砖讗讬谉 讗讬住讜专讛 讗诇讗 讘谞讜转谉 讟注诐 讛专讬 讬讻讜诇 诇注诪讜讚 注诇 讘讬专讜专 讛讟注诐 讜诇讗 讛讜爪专讱 诇砖讘讬专讛 讜诪"诪 讙讚讜诇讬 讛讚讜专讜转 住讜讘专讬诐 讛驻讱 讛讚讘专讬诐 砖讗诐 谞砖转诪砖 讘讛诐 讞诪抓 讘爪讜谞谉 讗住讜专 诇讛砖转诪砖 讘讛诐 诪爪讛 讘讞诪讬谉 诪驻谞讬 砖讻诇讬 讞专住 讘讜诇注讬诐 诪注讟 讗祝 诪谉 讛爪讜谞谉 讜讻诪讜 砖讗诪专讜 诇注谞讬谉 谞住讱 驻注诐 专讗砖讜谉 讜砖谞讬 讗住讜专 讜讗驻讬' 谞砖转诪砖 讘讛诐 讞诪抓 讘讞诪讬谉 诪讜转专 诇讛砖转诪砖 讘讛诐 诪爪讛 讘爪讜谞谉 讜讗讬谉 讛讚讘专讬诐 谞专讗讬谉:



讻诇讬 砖谞讜转谞讬谉 讘讜 讞专讜住转 讜砖讗专 诪讬谞讬 讻讜转讞 讻诇 讬诪讜转 讛砖谞讛 讜专讙讬诇讬诐 诇转转 讞讜诪抓 讘转讜讱 讛讻讜转讞 讛专讬 讛讜讗 讻讘讬转 砖讗讜专 砖讞诪讜爪讜 拽砖讛 诪转讜讱 讞讚讜讚 讛讞讜诪抓 讜讞讜专驻转讜 讜讛专讬 讛讜讗 讻谞砖转诪砖 讘讛诐 讞诪抓 讘讞诪讬谉 讜讻谉 注专讬讘讜转 砖诇 讞专住 砖诇砖讬谉 讘讛诐 讻诇 讬诪讜转 讛砖谞讛 讜诪砖讛讬谉 讘讛谉 注讬住讛 讛诪讞诪爪转 讗注"驻 砖讛诐 专讞讘讜转 讜讗讜讬专 砖讜诇讟 讘讛诐 讛专讬 讛诐 讻讻诇讬 讞专住 砖谞砖转诪砖 讘讛诐 讞诪抓 讘讞诪讬谉 讛讗 砖诇 注抓 讜讚讗讬 讚讬讬谉 讘讛讙注诇讛 讜诇讗 谞讛讙讜 诇讗住讜专 讘砖诇谞讜 讗诇讗 诪驻谞讬 砖爪专讬讻讜转 讛讙注诇讛 讘讻诇讬 专讗砖讜谉 讜诪转讜讱 讙讚诇谉 讗讬谉 讛讙注诇讛 谞注砖讬转 讘讛谉 讬驻讛 讜注讻砖讬讜 谞讛讙讜 讛讻诇 砖诇讗 诇讛砖转诪砖 讘驻住讞 讘讻诇讬 讞专住 讗诇讗 讘讻诇讬诐 讞讚砖讬诐 讜讻谉 专讗讜讬 诇讻诇 讘注诇 谞驻砖:



诇拽爪转 专讘讜转讬 讛爪专驻转讬诐 专讗讬转讬 砖讻诇 砖讗住专讜 诇讛砖转诪砖 诪爪讛 讘讞诪讬谉 讘诪拽讜诐 砖谞砖转诪砖 讘讜 讞诪抓 讘讞诪讬谉 讚讜拽讗 砖讛讜讗 诇讞 讜讻砖讛讜讗 讞诐 谞讘诇注 讘讚驻谞讬 讛讻诇讬 讜讛讜讗 讞讜讝专 讜谞驻诇讟 讗讘诇 诇讞诐 诪爪讛 砖讛讜讗 讬讘砖 讗注"驻 砖讛讜讗 讞诐 讗驻讬' 讛谞讬讞讜讛讜 讘讘讬转 砖讗讜专 诪讜转专 砖讗讬谉 讚专讻讜 诇讛驻诇讬讟 讛讻诇讬 讜诇讘诇讜注 驻诇讬讟转讜 讜讗驻讬' 讛讜谞讞 诇讞诐 诪爪讛 讞诐 注诇 诇讞诐 讞诪抓 讞诐 讜讗祝 讘谞专讘讜谞讗讛 谞注砖讛 讘讛 诪注砖讛 讘诇讞诐 诪爪讛 讞诐 砖讛讜谞讞 讘讻诇讬诐 讛专讙讬诇讬诐 诇讛砖转诪砖 讘讛诐 讞诪抓 讜诇讗 讛讜讙注诇讜:



讛诪砖谞讛 讛砖诇讬砖讬转 讜讛讻讜谞讛 讘讛 讙诐 讻谉 讘讘讬讗讜专 讛讞诇拽 讛砖诇讬砖讬 讜讛讜讗 砖讗诪专 谞讻专讬 砖讛诇讜讛 讗转 讬砖专讗诇 注诇 讞诪爪讜 诇讗讞专 讛驻住讞 诪讜转专 讘讛谞讗讛 讜讬砖专讗诇 砖讛诇讜讛 讗转 讛谞讻专讬 注诇 讞诪爪讜 诇讗讞专 讛驻住讞 讗住讜专 讘讛谞讗讛 讗诪专 讛专"诐 讛转谞讗讬 讘砖谞讬讛诐 砖讬讗诪专 诇讜 讗诐 诇讗 讛讘讗转讬 诇讱 诪注讜转 讘讬讜诐 驻诇讜谞讬 拽谞讛 诪注讻砖讬讜 讗讘诇 讗诐 诇讗 讗诪专 诇讜 讝讛 讛专讬 讛讞诪抓 谞讞砖讘 讘专砖讜转 讘注诇讬讜 讜诇讗 讘专砖讜转 讗讜转讜 砖讛讜讗 诪诪讜砖讻谉 讗爪诇讜:



讗诪专 讛诪讗讬专讬 谞讻专讬 砖讛诇讜讛 讗转 讬砖专讗诇 注诇 讞诪爪讜 讛专讬 讛讜讗 讗讞专 讛驻住讞 诪讜转专 讘讛谞讗讛 砖讗注"驻 砖讛讬砖专讗诇 讬讻讜诇 诇驻讚讜转讜 讗讬谞讜 砖诇 讬砖专讗诇 讗诇讗 砖诇 谞讻专讬 讜驻讬专砖讜讛 讘讙诪' 讘砖讛专讛讬谞讜 讗爪诇讜 专"诇 砖诪砖讻谞讜 诇讜 诇爪诪讬转讜转 讻讙讜谉 砖讛讛诇讜讗讛 讛讬转讛 拽讜讚诐 讛驻住讞 讜讛谞讬讞 讛讞诪抓 讘讘讬转 讛讙讜讬 讜讛专讛讬谞讜 砖讗诐 诇讗 讬驻讚谞讜 诪讻讗谉 讜注讚 讬讜诐 驻诇讜谞讬 砖讬讛讗 讛讞诪抓 拽谞讜讬 诇讙讜讬 诪注讻砖讬讜 讜讻诇 讻讬讜爪讗 讘讝讜 讻砖诇讗 驻讚讗讜 诇讗讜转讜 讛讬讜诐 谞注砖讛 讛讞诪抓 拽谞讜讬 诇讙讜讬 诪砖注转 讛讛诇讜讗讛 讜讗注"驻 砖讛讝诪谉 讗讬谞讜 注讚 诇讗讞专 讛驻住讞 讻诇 砖诇讗 驻讚讗讜 诪讬讛讗 拽诐 诇讬讛 讘专砖讜转 讛讙讜讬 诪注讻砖讜 讜讗诐 诇讗 讗诪专 诇讜 诪注讻砖讜 讛讚讘专 转诇讜讬 讘讝诪谉 砖讗诐 讛讝诪谉 拽讜讚诐 讛驻住讞 讜讚讗讬 拽谞讗讜 讛讙讜讬 讜讗注"驻 砖讻诇 讚讗讬 诇讗 拽谞讬 讻砖诇讗 讗诪专 诇讜 诪注讻砖讜 砖讻诇 砖讬砖 讘讜 砖讬注讘讜讚 讚专讱 讙讜讝诪讗 讗住诪讻转讗 讛讜讗 讗讬谉 讝讛 讻诇讜诐 砖讻诇 砖讬砖 讘讜 诪砖讻讜谉 讗讬谉 讘讜 讚讬谉 讗住诪讻转讗 讜讛诪诇讜讛 讗转 讞讘专讜 注诇 讛诪砖讻讜谉 讜讗诪专 诇讜 讗诐 诇讗 驻专注转讬讱 注讚 讬讜诐 驻诇讜谞讬 讬讛讗 讛诪砖讻讜谉 讞诇讜讟 诇讱 讗驻讬' 砖讜讛 讻诪讛 拽谞讗讜 讘诇讗 诪注讻砖讬讜 讜讻谉 讻转讘谞讜讛 讘砖诇讬砖讬 砖诇 诪爪讬注讗 讜讛讬诇讻讱 讻诇 砖讗讬谉 讘讜 诪注讻砖讬讜 讗诐 讛讬讛 讛讝诪谉 拽讜讚诐 讛驻住讞 讗祝 讝讛 拽谞讗讜 讛讙讜讬 讛讗 讗诐 诇讗 讛讙讬注 讝诪谉 注讚 诇讗讞专 讛驻住讞 讗住讜专:



讜讙讚讜诇讬 讛诪讞讘专讬诐 砖讻转讘讜 砖讗祝 讘诪注讻砖讬讜 爪专讬讱 砖讬讛讗 讛讝诪谉 拽讜讚诐 讛驻住讞 谞专讗讛 砖讬砖 诇讛诐 砖讬讟讛 讗讞专转 讜讛讜讗 砖讻诇 砖讗讬谉 砖诐 诪注讻砖讜 讗住诪讻转讗 讛讬讗 讜讗驻讬' 讘诪拽讜诐 诪砖讻讜谉 讜讗驻讬' 讛讙讬注 讝诪谉 拽讜讚诐 讛驻住讞 诇讗 拽谞讗讜 讛讙讜讬 讜讗"讻 讗祝 讘讛讙讬注 讝诪谉 拽讜讚诐 讛驻住讞 爪专讬讱 诪注讻砖讜 讛讗 讻诇 砖诇讗 讛讙讬注 讝诪谉 注讚 诇讗讞专 讛驻住讞 讗讬谉 诪注讻砖讜 诪讜注讬诇 讘讜 讛讜讗讬诇 讜讬讻讜诇 诇驻讚讜转讜 讜讗讬谉 讛讚讘专讬诐 谞专讗讬诐 讗诇讗 讻诇 砖讬砖 讘讜 诪注讻砖讜 讗驻讬' 诇讗 讛讙讬注 讛讝诪谉 注讚 诇讗讞专 讛驻住讞 诪讜转专 讘讜 讗讞专 讛讝诪谉 讜讗注"驻 砖讛讬讛 讘讬讚讜 诇驻讚讜转讜 讜讗诪专讜 讘讞诇讛 砖诪转讜讱 砖讬讻讜诇 诇讬砖讗诇 注诇讬讛 讛专讬 讛讜讗 讻砖诇讜 诇注讘讜专 注诇讬讜 讘讝讜 诪驻谞讬 砖讗讬谞讜 讞住专 讘砖讗诇转讜 讗诇讗 讚讘讜专 讘注诇诪讗 讗讘诇 讝讛 砖讛讜讗 诪讞讜住专 诪诪讜谉 讗讬谉 讗讜诪专讬谉 讘讜 诪转讜讱 讜住转诪讜 拽谞讜讬 讛讜讗 诇讙讜讬 讜讗驻讬' 驻讚讗讜 诇讗讞专 讛讝诪谉 驻谞讬诐 讞讚砖讜转 讛谉 讜讬砖专讗诇 砖讛诇讜讛 讗转 讛谞讻专讬 讘讚专讱 讝讛 讛专讬 讛讜讗 讘讞讝拽转 讬砖专讗诇 诇注讘讜专 注诇讬讜 讗注"驻 砖讗驻砖专 诇讙讜讬 诇驻讚讜转讜 砖诪讗 诇讗 讬驻讚谞讜 讜谞诪爪讗 讛讜讗 注讜讘专 注诇讬讜 诇诪驻专注 讜诪"诪 讻诇 砖驻讚讗讜 讘转讜讱 讛讝诪谉 驻拽注 讗讬住讜专讜 讙诐 讻谉 讗讘诇 讗诐 驻讚讗讜 诪砖讛讙讬注 讛讝诪谉 诇讗 谞驻拽注 讗讬住讜专讜:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



讘注诇 讞讜讘 诪讻讗谉 讜诇讛讘讗 讛讜讗 讙讜讘讛 专"诇 砖讗诐 诇讜讛 专讗讜讘谉 诪砖诪注讜谉 诪谞讛 讜砖注讘讚 诇讜 砖讚讛 讗讞讚 讗驻讜转讬拽讬 讗讬谉 讛诪诇讜讛 讬讻讜诇 诇讛拽讚讬砖讜 注讚 砖注讛 砖讬讙讘谞讜 讘讞讜讘讜 讜讗讬谉 讗讜诪专讬谉 讘砖注讛 砖讙讘讗讜 讛讜讘专专 讛讚讘专 砖诪砖注转 讛讛诇讜讗讛 讛讬讛 砖诇讜 讜讗诐 讛拽讚讬砖讜 拽讜讚诐 砖讙讘讗讜 诇讻砖讙讘讗讜 诪讬讛讗 讞诇 讛讛拽讚砖 砖讙讘讬讬转讜 诇诪驻专注 讛讬转讛 诪砖注转 讛诇讜讗讛 讗诇讗 讗讬谉 讙讜讘讬讬谞讗 讗诇讗 诪砖注讛 砖讛讜讗 讬讜专讚 讘讛 诪转讜专转 讞讜讘讜 讜讗讬谉 讛拽讚砖讜 砖诪拽讜讚诐 砖注讛 讝讜 讻诇讜诐:



讜诪"诪 住讜讙讬讬转 讛诇讻讛 讝讜 讗注"驻 砖讝讛讜 驻住拽 砖诇讛 诪转讜讱 砖讬砖 讘讘讬讗讜专讛 讘诇讘讜诇讬诐 讜拽爪转 讚讬谞讬诐 诪转讞讚砖讬诐 诪诪谞讛 讗谞讬 专讜讗讛 诇讛注讬专讱 诪注讟 讘讘讬讗讜专讛 讜讛讜讗 砖转讚注 砖讝讛 砖谞讞诇拽讜 讗讘讬讬 讜专讘讗 讘讘注诇 讞讜讘 砖诇讚注转 讗讘讬讬 诇诪驻专注 讛讜讗 讙讜讘讛 讜诇讚注转 专讘讗 诪讻讗谉 讜诇讛讘讗 讛讜讗 讙讜讘讛 驻讬专讜砖讜 讻砖注砖讛 诇讜 砖讚讛讜 讗驻讜转讬拽讬 砖讗诐 讘砖讬注讘讜讚 住转诐 讛讬讗讱 注讜诇讛 注诇 讚注转 讗讘讬讬 诇讜诪专 诇诪驻专注 讛讜讗 讙讜讘讛 讜讛专讬 讗讬谉 讛诪诇讜讛 讬讜专讚 诇驻讬专讜转 注讚 诇讗讞专 砖讜诪讗 讜讛讻专讝讛 讜砖讟专 讞诇讬讟讛 诪讘讬转 讚讬谉 讗诇讗 讜讚讗讬 讘讗驻讜转讬拽讬 讜诇讚注转 讗讘讬讬 讛讜讗讬诇 讜谞注砖讬转 诇讜 讗驻讜转讬拽讬 谞诪爪讗 讻砖讙讜讘讛 讗讜转讛 讛讜讘专专 讛讚讘专 砖诪砖注转 讛诇讜讗讛 讛讬转讛 砖诇讜 讜讗驻讬' 讘讗驻讜转讬拽讬 住转诐 讜诇讚注转 专讘讗 讗祝 讘诪驻讜专砖 专"诇 砖讗诪专 诇讜 诇讗 讬讛讗 诇讱 驻专注讜谉 讗诇讗 诪讝讛 讗讬谞讜 讙讜讘讛 诇诪驻专注 讛讜讗讬诇 讜诪"诪 讛诇讛 讬讻讜诇 诇住诇拽讜 讘讚诪讬诐 讜讻谉 驻专砖讜讛 讘诪注讻砖讜 专"诇 讗诐 诇讗 讗驻专注讱 注讚 讬讜诐 驻诇讜谞讬 转讛讗 砖讚讛 讝讜 拽谞讜讬讛 诇讱 诪注讻砖讜 砖讗诐 诇讗 讻谉 讗住诪讻转讗 讛讜讗 讜讚讬谉 讗住诪讻转讗 讗祝 讘讗驻讜转讬拽讬 谞讗诪专 讻诪讜 砖讘讬讗专谞讜 讘诪爪讬注讗 驻专拽 谞砖讱 讘住讜讙讬讬转 讛诪砖谞讛 讛讞诪砖讬转 讜诪"诪 讬"诪 砖讗祝 讘砖讬注讘讜讚 住转诐 谞讞诇拽讜 讜诪讘讬讗讬诐 专讗讬讛 诪诪讛 砖讛讘讬讗讜 注诇讬讛 讬转讜诪讬诐 砖讙讘讜 拽专拽注 讘讞讜讘转 讗讘讬讛诐 砖谞讗诪专讛 讗祝 讘住转诐 讜讗讞专 砖讻谉 讗讬谉 讻讗谉 诪注讻砖讜 讜诇讗 讚讬谉 讗住诪讻转讗 讻诇诇 讗诇讗 砖谞专讗讛 讻讚注转 专讗砖讜谉:



讜谞砖讜讘 诇讘讬讗讜专 讛住讜讙讬讗 讜讛讜讗 砖讗诪专讜 讛讬讻讗 讚讗拽讚讬砖 讗讜 讚讝讘讬谉 诇讜讛 讻讜诇讬 注诇诪讗 诇讗 驻诇讬讙讬 砖讗讬谉 讛拽讚砖讜 讜诪讻讬专转讜 讻诇讜诐 讜讘诪讻讬专讛 讘讗 诪诇讜讛 讜讟讜专祝 讜讘讛拽讚砖 诪讜住讬祝 注诇 讛诇讜讗转讜 注讜讚 讚讬谞专 砖驻讜讚讛 讗转 讛砖讚讛 讘讜 讜讙讜讘讛讜 讘讞讜讘讜 讜讛讝拽讬拽讜 诇驻讚讬讜谉 讝讛 砖诇讗 讬讗诪专讜 讛拽讚砖 讬讜爪讗 讘诇讗 驻讚讬讜谉 讜驻讚讬讜谉 讝讛 讬砖 讗讜诪专讬谉 砖讛讜讗 讗祝 注诇 讬讚讬 注爪诪讜 讜讻谉 讬专讗讛 诪住讜讙讬讗 讝讜 讗讘诇 讘诪住讻转 注专讻讬谉 讻"讙 讘' 谞专讗讛 讚讜拽讗 注诇 讬讚讬 讗讞专 讜诇讗 注诇 讬讚讬 诪诇讜讛 注爪诪讜 讜讬砖 砖讜讗诇讬谉 讜讛诇讗 讗诪专讜 砖讛讛拽讚砖 诪讜爪讬讗 诪讬讚讬 砖讬注讘讜讚 讜转讬专爪讜 讙讚讜诇讬 讛专讘谞讬诐 砖诇讗 讗诪专讜 诇讛讬讜转 讛拽讚砖 诪讜爪讬讗 诪讬讚讬 砖讬注讘讜讚 讗诇讗 讚讜拽讗 讘拽讚讜砖转 讛讙讜祝 讗讘诇 讘拽讚讜砖转 讚诪讬诐 诇讗 讜拽专拽注 讗讬谉 讘讜 讗诇讗 拽讚讜砖转 讚诪讬诐 讜诪拽砖讬诐 注诇讬讛诐 讜讗诐 讘拽讚讜砖转 讛讙讜祝 诪讗讬 讗讬专讬讗 讛拽讚讬砖 讗驻讬' 诪讻专 谞诪讬 讜讻诪讜 砖讗诪专讜 讘"拽 讬"讗 讘' 注砖讛 砖讜专讜 讗驻讜转讬拽讬 讜诪讻专讜 讗讬谉 讘注诇 讞讜讘 讙讜讘讛 诪诪谞讜 讜转专爪讜讛 讘砖砖注讘讚 诇讜 诪讟诇讟诇讬谉 讗讙讘 拽专拽注 砖讘诪讻讬专讛 讞讜讝专 讜讙讜讘讛 诪讛诐 讻诪讜 砖讬转讘讗专 讘驻专拽 讞讝拽转 讛讘转讬诐 诪"讚 讘' 讜讘讛拽讚砖 诇讗 讜拽爪转 专讘谞讬 爪专驻转 诪驻专砖讬诐 砖讝讛 砖讗诪专讜 砖讛讛拽讚砖 诪讜爪讬讗 诪讬讚讬 砖注讘讜讚 讘讻诇 诪讟诇讟诇讬谉 讛讜讗 讜讗驻讬' 讗讜转诐 砖讗讬谉 专讗讜讬诐 诇拽讚讜砖转 讛讙讜祝 讜诪讗讞专 砖讛诐 诪讞讜住专讬诐 讙讜讘讬谞讗 讛拽讚砖 诪驻拽讬注 砖注讘讜讚诐 讜诇驻讬讻讱 讗诪专讜 砖诪讜住讬祝 讚讬谞专 讜驻讜讚讛 讜讗"转 讘诪讟诇讟诇讬谉 诪讬讛讗 诪讗讬 讗讬专讬讗 讛拽讚讬砖 讗驻讬' 诪讻专 谞诪讬 谞驻拽讗 诪讬谞讛 诇注讘讚 砖讗诐 注砖讛 注讘讚讜 讗驻讜转讬拽讬 讜诪讻专讜 讘注诇 讞讜讘 讙讜讘讛 诪诪谞讜 讜讘讛拽讚砖 诇讗:



讜拽爪转 讞讻诪讬 谞讗专讘讜谞讗讛 驻讬专砖讜 砖讝讜 砖讗诪专讜 砖讛讛拽讚砖 诪讜爪讬讗 诪讬讚讬 砖注讘讜讚 讗祝 讘拽专拽注讜转 谞讗诪专 讜讘砖讗讬谞讜 诪拽讚讬砖 讻诇 谞讻住讬讜 讜诪讗讞专 砖讬讻讜诇 诇讞讝讜专 注诇 砖讗专 讛谞讻住讬诐 讚讬谉 讛讜讗 砖讬讛讗 讛讛拽讚砖 诪驻拽讬注 讗转 讝讛 讜讝讛 砖讗诪专讜 砖诪讜住讬祝 讚讬谞专 讜驻讜讚讛 驻讬专讜砖讜 讘砖讛拽讚讬砖 讻诇 谞讻住讬讜 讜讗诐 转讗诪专 讗诐 讘砖诇讗 讛拽讚讬砖 讻诇 谞讻住讬讜 诪讗讬 讗讬专讬讗 讛拽讚讬砖 讗驻讬' 诪讻专 谞诪讬 讜诪讟注诐 讛谞讞转讬 诇讱 诪拽讜诐 诇讙讘讜转 讛讬诪谞讜 谞驻拽讗 诪讬谞讛 讚讗驻讜转讬拽讬 诪驻讜专砖 砖讘诪讻专讜 讞讜讝专 讜讙讜讘讛 诪诪谞讜 讗祝 讘诪拽讜诐 讘谞讬 讞专讬 讜讘诪拽讚讬砖 诇讗 讗诇讗 讙讜讘讛 讞讜讘讜 诪砖讗专 谞讻住讬诐 讜讻谉 讬砖 讗讜诪专讬诐 砖讗诐 诪讻专 拽专拽注 讜讛谞讬讞 诪讟诇讟诇讬谉 讜讗讞"讻 诪讻专 讛诪讟诇讟诇讬谉 讘注诇 讞讜讘 讞讜讝专 讜讟讜专祝 讗转 讛拽专拽注 讜讗讬谉 讟注谞转 讛谞讞转 诪拽讜诐 讘砖讬讜专 诪讟诇讟诇讬谉 讜讘讛拽讚讬砖 讛驻住讬讚 诪讻讗谉 讜诪讻讗谉 讜讻谉 讻转讘讜 讘诪讻专 拽专拽注 讜砖讬讬专 拽专拽注讜转 讜讛讻住讬驻讜 砖讘诪讻专 讞讜讝专讬谉 注诇讬讜 讜讘讛拽讚讬砖 诇讗 讜讛讚讘专讬诐 讝专讬诐 讜诇讗 讻转讘谞讜诐 讗诇讗 砖诇讗 诇讟注讜转 讘讛诐 讜诪"诪 讙讚讜诇讬 讛诪驻专砖讬诐 讻转讘讜 砖讗祝 讝讜 讛驻拽讬注 讗转 讛砖注讘讜讚 讜讛讜讗 砖讛讜爪专讱 诇驻讚讬讜谉 讜讻诇 讛拽讚砖 砖讘注讜诇诐 诪驻拽讬注 讗转 讛砖讬注讘讜讚 讜讛驻拽注转 砖讬注讘讜讚讜 讛讜讗 砖爪专讬讱 驻讚讬讜谉 讜讗讬谉 讛讚讘专讬诐 谞专讗讬谉 砖讛专讬 诇讗 讛爪专讬讻讜 讘驻讚讬讜谉 讝讛 讗诇讗 讻讚讬 砖诇讗 讬讗诪专讜 讛拽讚砖 讬讜爪讗 讘诇讗 驻讚讬讜谉:

诪讛专砖"讗 - 讞讬讚讜砖讬 讛诇讻讜转

讘讚"讛 讜讛诇讻转讗 讻讜' 讜讛讗 讚诪爪专讬讱 专讘 讗砖讬 讛讻讗 诇讬讘讜谉 诪讞诪讬专 讻讜' 注讻"诇 诪砖讜诐 讚诇讗 转讬诪讗 讚注"讻 讛讗讬 转讬专讜爪讗 诇讗讜拽诪讬 讛讱 讚讛讻讗 讚讛讬转专讗 讘诇注 诇讬讻讗 讚讛讗 专讘 讗砖讬 诪爪专讬讱 讛讻讗 诇讬讘讜谉 讜讗讬讛讜 讙讜驻讬讛 诪讞诇拽 讛转诐 讘讬谉 讛讬转专讗 讘诇注 讜讘讬谉 讗讬住讜专讗 讘诇注 讜讗讛讗 转讬专爪讜 讚砖驻讬专 诪爪讬 讗讬讬专讬 讛讻讗 讘讛讬转专讗 讘诇注 讜专讘 讗砖讬 讚诪爪专讬讱 讛讻讗 诇讬讘讜谉 诇讗讜 诪讚讬谞讗 讛讜讗 讻讚讗诪专 讛转诐 讗诇讗 诪讞诪讬专 注诇 注爪诪讜 讛讬讛 讜拽"诇:

诪讛专"诐

讘讗"讚 讜讬"诇 讻讬讜谉 讚诇讻诇讬 谞讞砖转 诪讜注讬诇 讜讻讜' 讻爪"诇:


讘讗"讚 讗"讻 诪讛 砖讛拽驻讬讚讛 讘讻诇讬 讞专住 讗讘讬砖讜诇 讘诇讗 讘诇讜注 讛讬讬谞讜 诇驻讬 砖注砖讗讜 讻讘讬砖讜诇 讜讻讜' 专"诇 讚讗讬 诪砖讜诐 讙讝讬专转 讛讻转讜讘 诪讗讬 砖谞讗 讻诇讬 讞专住 诪讻诇讬 谞讞砖转:





讞讻诪转 砖诇诪讛

转讜住' 讘讚"讛 讜讛诇讻转讗 讻讜' 讜注讜讚 讬砖 诇讞诇拽 讻讜'. 谞"讘 诇讻讗讜专讛 讬专讗讛 讚讗讬谉 驻讬专讜砖讜 讚讘讗讬住讜专讗 讘诇注 诇讞讜讚 住讙讬 讚谞讬讘注讬 诇讬讘讜谉 诪讗讞专 砖诇讗 讛讬讛 转砖诪讬砖讜 注"讬 讗讜专 讗诇讗 讛讻讬 驻讬专讜砖讜 讗"谞 讗驻讬' 讘住讻讬谉 讙讚讜诇 诇讗 讘注讬 诇讬讘讜谉 讗诇讗 讻砖讘诇注 讗讬住讜专讗 讜讻谉 讚注转 讛专"谉 讗讻谉 讛住诪"讙 砖讛讜讗 诪讚讘专讬 讛转讜住' 讻转讘 砖讗驻讬' 讘拽讟谞讬诐 诇讞转讜讱 讘讛谉 专讜转讞 讘注讬 讛讙注诇讛 驻讬' 讻砖讘诇注 讗讬住讜专讗 讜讚讜"拽:


讘讗"讚 讜讛讗 讚诪爪专讬讱 诇讛讜 讻讜'. 谞"讘 驻讬' 讚诇讗 转讬诪讗 住讜讙讬讗 讚注讘讜讚转 讻讜讻讘讬诐 讛讬讗 讗诇讬讘讗 讚专讘 讗砖讬 讚讘注讬 诇讬讘讜谉 讜讚讜"拽:


讘讚"讛 讛转讜专讛 讛注讬讚讛 讻讜' 讜讬"诇 讚讻诇讬 谞讞砖转 讻讜'. 谞"讘 讜谞专讗讛 诇驻专砖 讚诪讗讞专 砖讛转讬专 讛讻转讜讘 讻诇讬 谞讞砖转 讘诪专讬拽讛 讜砖讟讬驻讛 讜讘讻诇讬 讞专砖 诇讗 讛转讬专 砖"诪 讚讟注诐 诪砖讜诐 讘诇讬注讛 讛讜讗 讚讝讛 讬讜爪讗 诪讬讚讬 讚驻讬讜 讜讝讛 讗讬谉 讬讜爪讗 诪讬讚讬 讚驻讬讜 讜讘讬砖讜诇 讘诇讗 讘诇讜注 讟注讜谉 砖讘讬专讛 讘讝讛 住讘专讗 诇讜诪专 诇驻讬 砖讛讞诪讬专 讘讜 讛讻转讜讘 诇讞讜砖讘讜 讻讘诇讜注 注讻"诇 讛转讜住' 讘讝讘讞讬诐 讜爪专讬讱 拽爪转 驻讬专讜砖 诇驻讬专讜砖讜 诪讗讞专 砖专讗讬谞讜 砖诇讻诇讬 谞讞讜砖转 诪讜注讬诇 诪专讬拽讛 讜砖讟讬驻讛 讗"讻 讗谞讜 专讜讗讬谉 砖讛讞讜诪专讗 讗讬谞讛 诪讞诪转 拽讚砖讬诐 讗诇讗 砖讛讞诪讬专 讛讻转讜讘 讘讻诇讬 讞专住 砖讗讬谞讜 讬讜爪讗 诪讬讚讬 讚驻讬讜 诇注讜诇诐 讜讛讗讬住讜专 诇注讜诇诐 注诇讬讜 讜讗"讻 讘讻诇讬 讞专住 讗讬谞讜 转诇讜讬 讛讗讬住讜专 讘讟注诐 讛讘诇讬注讛 诇讞讜讚 讜讚讜"拽 讜讻讱 讛讜讗 讚注转 讛转讜住' 讚讛讻讗 讜拽"诇:





专砖"砖

讙诪专讗 讞讬讬住 注诇讬讛 诪砖讜诐 讚驻拽注讛. 讜诪讝讛 转诪讛 讗谞讬 注诇 诪讛 砖讬住讚 专讬讟"注 讘讬讜爪专 诇砖讛"讙 讜拽注专讜转 诪讜转专讜转 讻讬 砖拽讬诇 诪讚讜专讗 注诇讬讬讛讜 诇讗谞讞讗 讜讗讜诇讬 讛讜讗 诪砖讜诐 讗讬住讜专 讘注讬谉 讚诇讗 诪讛谞讬 讘讛讜 拽讬谞讜讞 讻诪"砖 讛转讜住' 诇注讬诇 讚"讛 讚讬诇诪讗. 讗讱 诇驻"讝 讗讬谉 讞讬诇讜拽 讘讬谉 拽讚讬专讜转 诇拽注专讜转 讜讛讜讗 讞讬诇拽 砖诐 讘讬谞讬讛诐. 讙诐 讗讬谉 诇讜诪专 讚讘拽注专讜转 诪讬拽诇 讗驻讬' 诇讛砖转诪砖 讘讛诐 讘驻住讞 讘讞诪讬谉 诪砖讜诐 讚讛讜讜 讻诇讬 砖谞讬 讜住"诇 讚讻"砖 讗讬谞讜 诪讘诇讬注 讜诪驻诇讬讟 讻讬砖 驻讜住拽讬诐 讚讛讗 转砖诪讬砖诐 讛讜讗 注"讬 注讬专讜讬 讜讝讛 讗住讜专 诇讻"注 注诪"讗 转谞"讗 住拽"讙. 讜讘住"讗 讛讙讬' 诪讚讜讚讗 讜讬诇"驻 讚专"诇 讛讙注诇讛 注"讬 注讬专讜讬 讜诪讬讬专讬 讘砖诇 注抓 讗讜 诪转讻转. 讗讘诇 诪住讚讜专 讚讘专讬讜 谞专讗讛 讚砖讘 讗讻"讞 注"砖 [讜注讬' 讘注"讙 (注讚 讘) 转讜讚"讛 讚专砖 讜讘诪砖"讻 砖诐] :



讜讗讙讘 讗注讜专专 讘驻讬讜讟 讗讬谉 注专讜讱 讗诇讬讱 讻转讜讘 砖诇砖 诪讝讘讞讜转 砖诇 讗讘 讛诪讜谉 砖讘讚谉 讻讜' 讜讛讜讗 转诪讜讛 讗' 讚讗讘专讛诐 讘谞讛 讚' 注讬' 专砖"讬 讘诇拽 (讻讙 讚) 讘' 讚讘讚谉 诇讗 诪爪讬谞讜 砖注砖讛 诪讝讘讞:



讙诪' 讗诇诪讗 讘诇注讬 讜讗住讬专讬 诪"讟 讛转讜专讛 讻讜'. 讻"讛 讛讙讬' 讘注"讝. 讜讘专讬"祝 讻讗谉 诇讬转讗 转讬讘转 讜讗住讬专讬:



[专砖"讬 讚"讛 讞讬讬住 注诇讬讬讛讜. 讜讗讬 讻讜' 讜住诪讬讱 讗讛住讬拽 讘讞讜抓. 讜诪诇砖讜谉 讛专讗"砖 讜讛讟讜专 砖讜"注 诪砖诪注 讚诪驻专砖讬 讚诇诪讗 诇讗 讬住讬拽 诇讛讜 砖驻讬专] :



专砖"讬 讚"讛 讛"讙 讬讜专拽讬 讻讜' 讜讚"讛 讚诪爪专驻讬. 爪"诇 讘讚"讗:



专砖"讬 讚"讛 讚诪讚讬讬转讬. 砖讛专讬 讻讜' 讻转讘 诇讱 转注讘讬专讜 讘讗砖 讻讜'. 讻爪"诇 讜转讬讘转 讬砖讟祝 谞"诇 诇诪讞讜拽 讜讻谉 诇讬转讬讛 讘专砖"讬 砖住讘讬讘 讛专讬"祝 讻讬 讬砖讟祝 讻转讬讘 讙讘讬 讟讜诪讗讛 讘驻' 诪爪讜专注. 讗讱 诇驻"讝 讗讬谉 诇谞讜 拽专讗 注诇 讻诇讬 注抓 讚诪讛谞讬 讘讛讜 讛讙注诇讛:





讛讙讛讜转 讬注讘"抓

讙诪' 讻诇 讛讻诇讬诐. 谞"讘 讙讬专住转 讛专讬"祝 讜专"讞 讻诇讬 讞专住 (砖谞砖转诪砖 讻讜' 诪爪讛 讘爪讜谞谉) 讜注讬讬谉 讘专讗"砖 讚讬"讙 讙"讻 (诇驻讬 讛讙讬专住讗 砖诇谞讜 讻诇 讛讻诇讬诐) 诪砖转诪砖 讘讛讜 诪爪讛 讘爪讜谞谉:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗讬谉 讟砖讬谉. 讜注讬' 讘"讘 拽讬 注"讗 转讜讚"讛 谞砖讜讟:





讞讬讚讜砖讬 讞转"住

转讬讜讘转讗 讚专讘讗 讘"讗 讻讜'. 拽' 诪讗讬 转讬讜讘转讗 诇砖谞讬 讛转诐 拽讚专讛 砖诇 讞专住 讛讻讗 转谞讜专 砖诇 诪转讻讜转 讜讬"诇 讚驻砖讬讟讗 诇讛砖"住 讚讗讬 诪讛谞讬 诇诪转讻讜转 讛讬住拽 诇讘诇讬注转讜 砖讘驻谞讬诐 讗"讻 注讻"驻 转讛谞讬 诇讞专住 讛讛住拽 诇讟讬讞 砖注诇 驻谞讬讜 讜讗"讻 讛"诇 谞"讟 讘专 谞"讟 讜谞讛讬 讚诪爪讬 住讘专 讻专讘 讚谞"讟 讘专 谞"讟 谞诪讬 讗住讜专 诪"诪 讗诪讗讬 讗住专讛 诇注讜诇诐 讚诪砖讛讜 驻讙诐 讛"诇 谞"讟 讘专 谞"讟 诇驻讙诐 讜诇讻"注 砖专讬 讜讻谉 爪专讬讱 诇驻专砖 讘拽' 转讜讚"讛 讚诇诪讗 讗转讬 讻讜' 诇讻谉 诪住讬拽 讘转讬讜讘转讗 诪砖讗"讻 专讘 讚诪讬讬专讬 诪拽讚专讜转 砖诇 讞诪抓 讗讬讻讗 诇诪讬诪专 讗讛"谞 讚诪讛谞讬 讛讬住拽 诇讟讬讞转谉 砖注"驻 讜讗驻"讛 诇讗 诪讛谞讬 讘讛 谞"讟 讘专 谞"讟 诇驻讙诐 诪砖讜诐 讚讞诪抓 诪拽专讬 讗讬住讜专讗 讘诇注 诇讚注转 讻诪讛 驻讜住拽讬诐 讜拽"诇:


讜讗讘"讗 讛讗 讜讛讗 讘砖诇 讞专住 讻讜'. 注讬' 讘讞讜诇讬谉 住讜讙讬讗 讚谞"讟 讘专 谞"讟 讚拽讗诪专 砖诪讜讗诇 诇专"讗 诇专讘讱 讬讛讘讬谞谉 诇讬讛 讜讗讻讬诇 讜专讘 讗诪专 讞住 诇讬讛 诇讝专注讬' 讚讗讘讗 讘专 讗讘讗 讚诇住驻讬' 诇讬讛 诪讬讚讬 讜诇讬讛 诇讗 住"诇 讜注驻专"讞 讗"讞 讘诪谞讛讙讬 讗讬住讜专 砖诇讜 讜诇注"讚 砖诪讜讗诇 讬讛讬讘 诇讬讛 诇专讘 驻转 砖谞讗驻讛 讘转谞讜专 砖讟讞讜 讘讬讛 讟讞讬' 讜讛住讬拽讜讛 讜讛讜讛 住"诇 诪讚讗诪专 专讘 拽讚专讜转 讘驻住讞 讬砖讘专讜 砖"诪 讚讗讬谉 转拽谞讛 诇讻诇讬 讞专住 讗"讻 讗讬讱 讗讻诇讛 专讘 讘讻讜转讞 砖讛专讬 砖诪讜讗诇 讛讜讚讬注讜 砖谞讗驻讛 讘转谞讜专 讻谞"诇 讗注"讻 讛讚专 讘讬讛 讜诇讗 讬讚注 讚讟注诪讬讛 讚专讘 讚诇转谞讜专 砖讛住讬拽讜 讘驻谞讬' 诪讛谞讬 讛讬住拽 讜诇讗 诇拽讚专讛 讜讘讞讬' 诇诪住' 讞讜诇讬谉 砖诐 讻转讘转讬 讬讜转专 诪讝讛 讜讘讚专讜砖 讘住讜讙讬讗 讚专讬讞讗 诪讬诇转讗 讛讗专讻转讬 讛专讘讛:


讛谞讬 住讻讬谞讬 讚驻住讞讗 讻讜'. 诇驻讬 住讚专 讛砖"住 讛"诇 诇讗转讜讬讬 讛谞讬 诪讗谞讬 讚拽讜谞讬' 诇讗住讜拽讬 诪讬诇讬 讚讻诇讬 讞专住 讜讗讜诇讬 专讘讬谞讗 讜专"讗 驻诇讬讙讬 讘讛谞讬 砖讬谞讜讬讬 讚专讘讬谞讗 讚诇讗 讗住讬拽 讚诇诪讗谉 讚诇讗 讗驻砖专 诇讬注讘讚 讻注讬谉 讞讚转讬 注"讻 讛讜讛 住"诇 讚讛讛讬住拽 诇讗 讛讜讛 讻讻诇讬 讞讚砖 讗"讻 拽' 讗诪讗讬 讗诪专讬谞谉 讻诇讬 讞专住 讗讬谞讜 讬讜爪讗 诪讬讚讬 讚讜驻讬讜 讛讗 诪讛谞讬 诇讬讛 讻讘砖讜谞讜转 讻拽' 转讜住' 讜讗"诇 讚驻谞讬' 讞讚砖讜转 讘讗讜 诇讻讗谉 讚专讘讬谞讗 诇讗 讗住讬拽 讗讚注转讬讛 讚讝讛 诪拽专讬 驻谞讬诐 讞讚砖讜转 讜注"讻 讛讜讛 住"诇 讚诇讗 诪讛谞讬 讛讬住拽 讻诇诇 诇砖讜诐 讻诇讬 讞专住 讜讗"讻 注讻住"诇 讻砖讬谞讜讬讬 拽诪讗 讚诇注讬诇 诇讞诇拽 讘讬谉 诪转讻讜转 诇讞专住 诪砖讗"讻 专讘 讗砖讬 诪爪讬 住讘专 讻砖讬谞讜讬讬 讘转专讗 讜拽"诇:


讜讛诇讻转讗 讗讬讚讬 讜讗讬讚讬 讘专讜转讞讬' 讜讘讻"专. 诇拽诪谉 讙讘讬 注抓 驻专讬专 讻' 讛专诪讘"谉 讘诪诇讞诪讜转 讛' 讚讗砖诪注讬谞谉 讚住讙讬 讘讻诇讬 专讗砖讜谉 砖诇讗 讗爪诇 讛讗砖 注"砖 讜讛"谞 谞讬诪讗 讛讻讬 讚住讚"讗 讻讬讜谉 砖讞讜转讻讬谉 讘讜 讚讘专 讙讜砖 砖讚讬谞讜 诇注讜诇诐 讻讻"专 讜讗讬讻讗 谞诪讬 讚讜讞拽讗 讚住讻讬谞讗 讚讗驻讬' 讘爪讜谞谉 驻讜注诇 讟讜讘讗 讛"讗 讘爪讬专讜祝 讚讘专 讙讜砖 注诐 讚讜讞拽讗 讚住讻讬谞讗 讬爪讟专讱 诇讛讻砖讬专谉 讘讻诇讬 砖讛讗讜专 注讜讘专 转讞转讬讜 拽诪"诇 讚住讙讬 讘讻"专 讘注诇诪讗 讜注讘专"谉 讚砖诪注转讬谉 诪砖诪注 讚诇讬"诇 讛讱 讻诇诇讗 讚讚讘专 讙讜砖 讛讜讬 讻讻"专 讜注诪"砖 注诇 讙诇讬讜谉 砖"注 砖诇讬 讬"讚 住讬' 拽"讛:


讛转讜专讛 讛注讬讚讛 注诇 讻"讞 讻讜'. 注诪"砖 转讜住' 转讬"诇 讚讞讝讬谞谉 讚诪讚讬讬转讗 讜诪"砖 诪专砖"讗 讚讻诇讬 讞专住 注"讻 诇讗 诪讚讬讬转讗 讚讗"讻 驻砖讬讟讗 讚诇讗 诪讛谞讬 讘讛讜 讛讙注诇讛 讜诇注"讚 讗讬谉 讝讛 讛讻专注 讚讛讗 讘讗诪转 诇讗 讛讝讻讬专 讛讻转讜讘 砖讘讬专讛 讘讻诇讬 讞专住 讚讞讜诇讬谉 讙讘讬 讻诇讬 诪讚讬谉 专拽 讘讞讟讗转 讜讛讜讗 诪讟注诐 砖讻' 转讜住驻讜转 讘讝讘讞讬诐 爪"讜 讗' 讚"讛 讗诇讗 砖讛讻转讜讘 讛拽讬诇 砖诇讗 讬爪讟专讱 诇讛注讘讬专 讛谞讜转专 注"讬 讻讘砖讜谞讜转 讗诇讗 讘砖讘讬专讛 住讙讬 讗注驻"讬 砖讛谞讜转专 讘注讜诇诐 讜讘讝讛 讬砖讘转讬 拽' 讛讟"讝 诪谞"诇 讚讗讬谞讜 讬讜爪讗 诪讚讬 讚讜驻讬讜 讚诇诪讗 讚讜拽讗 讘拽讚砖讬诐 讛讞诪讬专 专讞诪谞讗 讜讛讗"砖 讻讬讜谉 讚讛拽驻讬讚 诇讛讙注讬诇 讻诇讬 谞讞砖转 诇讘讟诇 诪诪谞讜 讛谞讜转专 讛讘诇讜注 讜讗"讻 讘讻诇讬 讞专住 谞讛讬 砖讛讞诪讬专 砖讬砖讘专谞讜 诪"诪 诪讚讜注 诇讗 爪讬讜讛 诇讛讙注讬诇讜 诪拽讜讚诐 诇讛讜爪讬讗 诪诪谞讜 讛谞讜转专 讛讘诇讜注 讘讜 讗注"讻 讗讬谉 诇讜 转拽谞讛 讗诇讗 讘讛讬住拽 讜讻诇 讻讱 诇讗 讗讟专讞讬' 专讞诪谞讗 讜讗讬谉 诇讛拽砖讜转 讚讗"讻 注"讻 诪讜讻讞 砖讗讬谉 讬讜爪讗 讗驻讬' 讻"砖 注"讬 讛讻砖专 讚讗诇"讛 注讻"驻 讬讙注诇谞讜 拽讜讚诐 砖讘讬专讛 诇讛讜爪讬讗 诪讛 砖讗驻砖专 讗注"讻 诇讗 讬爪讗 诪诪谞讜 讻诇诇 讜讗"讻 诪"讟 诇讗 谞转讬专 讻诇讬 讞专住 讚讛讗 诇讗 讬驻诇讬讟 注"讬 讘砖讜诇 讻诪"砖 转讜' 讘讞讜诇讬谉 讞' 讗' 讜砖诐 讻转讘讜 砖讛讜讗 驻讜诇讟 诪注讟 诪注讟 讜诇驻诪"砖 注"讻 讛讗 诇讬转讗 讜讬"诇 诇注讜诇诐 驻讜诇讟 讛讜讗 诪注讟 诪注讟 讜诪"诪 诇讗 讛爪专讬讱 讛讻转讜讘 讘拽讚砖讬诐 诇讛讻砖讬专 拽讜讚诐 砖讘讬专讛 讚诇讗 谞专讜讬讞 讚诪注讟 砖讬爪讗 诪诪谞讜 讬讞讝讜专 讜讬讘诇注 讻"讻 诪讬诐 讜讛诐 谞注砖讬诐 谞讜转专 讻诪讜讛 讚讻转讬讘 讬拽讚砖 诇讛讬讜转 讻诪讜讛 诇讻谉 讗"讗:


谞讻专讬 砖讛诇讜讜讛 讗转 讬砖专讗诇 注诇 讞诪爪讜. 驻专砖"讬 讘砖讛专讛讬谞讜 讗爪诇讜 讻讜' 讜专讘讬诐 转诪讛讜 讚讘砖"住 诪住讬拽 讚讘注讬' 谞诪讬 诪注讻砖讬讜 讚讙讜讬 诪讬砖专讗诇 诇讻"注 诇讗 拽谞讬 诪砖讻讜谉 讜诇注"讚 诇讬讬砖讘 讚讛谞讛 诇讻讗讜专讛 住讘专转 专砖"讬 谞讻讜谞讛 讚讗"谞 诇讗 拽谞讬 诪砖讻讜谉 诪"诪 住讙讬 讘讛专讛讬谞讜 诇驻诪"砖 讛专诪讘"谉 讘诪诇讞诪讜转 讛' 讚讘诪讟诇讟诇讬谉 讚诪讞讜住专讬 讙讜讘讬讬谞讬 诪讜讚讛 讗讘讬讬 诇专讘讗 注"砖 讜讗"讻 讗讬讻讗 诇诪讬诪专 谞诪讬 讘讛讬驻讜讱 注"讻 诇讗 驻诇讬讙 专讘讗 讜讗讘讬讬 讗诇讗 讘拽专拽注 讚谞讛讬 讚讻诇 讛讬讻讬 讚讗讬转讗 讘专砖讜转讬讛 讗讬转讬' 诪"诪 诪讞讜住专讬' 讙讜讘讬讬谞讬 拽爪转 诪讬讛转 讛讜讬 诪砖讗"讻 诪讟诇讟诇讬' 讜讛专讛讬谞讜 讚诇讗 诪讞讜住专 讙讜讘讬讬谞讬 讟驻讬 诪拽专拽注 讻诪讘讜讗专 讘讙讬讟讬谉 驻' 讛砖讜诇讞 诇"讝 讗' 讚诪砖讻讜谉 诪讟诇讟诇讬' 注讚讬祝 诪讛诇讜讛讜 讜讗讬谞讜 讚专 讘讞爪专讜 注"砖 讜转讘讬谉 讘讻讛"讙 诪讜讚讛 专讘讗 讚诇诪驻专注 讛讜讗 讙讜讘讛 讜讛砖转讗 诇讗 讛讜讬 爪专讬讱 讛砖"住 诇砖讬谞讜讬讬 讚讗诪专 诇讬讛 诪注讻砖讬讜 讗诇讗 讛专讛讬谞讜 诇讞讜讚 讜诇讗 驻讚讗讜 诇讘住讜祝 诪讛谞讬 讜讘专讬讬转讗 讚诇讻"注 注讜讘专 诪讬讬专讬 讘驻讚讗讜 诇讘住讜祝 讜讙讜讬 诪讬砖专讗诇 诇讗 拽谞讬 诪砖讻讜谉 讜讬"诇 讗讛"谞 讛讜"诪 诇砖谞讜讬讬 讛讻讬 讗诇讗 讚诇讻讗讜专讛 讝讛 转诇讬' 讘诇讗"讛 讘驻诇讜讙转讗 讗讬 讗诪专讬谞谉 讬砖 讘专讬专讛 讗讜 讗讬谉 讘专讬专讛 讜诇诪"讚 讗讬谉 讘专讬专讛 诇讗 诪讛谞讬 诪讛 砖讛讜讘专专 诇诪驻专注 讚讛讬讛 砖诇讜 诇讻谉 诪讜拽讬 诇讬讛 讘诪注讻砖讬讜 讚诇讗 砖讬讬讱 讘专讬专讛 讘诪注讻砖讬讜 诇砖讬讟转 专砖"讬 讘讙讬讟讬谉 讻"讛 讘' 注"砖 讜讛谞讛 诇讚讬谞讗 拽讬"诇 讘讚专讘谞谉 讬砖 讘专讬专讛 讜住"诇 诇专砖"讬 讚讛讱 讚诪砖谞转讬谞讜 讚专讘谞谉 讛讬讗 砖讛专讬 讗讞讛"驻 拽谞住讗 讘注诇诪讗 讛讜讗 讜诇讻谉 诇讗 讘注讬' 诪注讻砖讬讜 讜讗"砖. 讜讘讝讛 谞"诇 诇讬讬砖讘 讛专诪讘"诐 砖讛砖诪讬讟 住讬驻讗 讚诪转谞讬转讬谉 讬砖专讗诇 砖讛诇讜讜讛 讻讜' (讙诐 讛专讬"祝 讛砖诪讬讟讜) 讚讛谞讛 讛专诪讘"诐 讛转谞讛 讚讘注讬' 讛讙讬注 讝诪谞讜 拽讜讚诐 讛驻住讞 讜讙诐 诪注讻砖讬讜 诪砖讜诐 讗住诪讻转' 讜讛拽' 注诇讬讜 讚讛讗 讛砖"住 讗诪专 讚诇讗讘讬讬 谞讬讞讗 讚讗诪专 诇诪驻专注 讛讜讗 讙讜讘讛 讜讛讬讬谞讜 注"讻 讘讛讙讬注 讝诪谉 讗讞讛"驻 讚砖讬讬讱 诇诪驻专注 讙讜讘讛 讜诇注"讚 讚讙诐 讛专诪讘"诐 诪讜讚讛 讚砖"住 讚讬诇谉 诪讬讬专讬 诪讛讙讬注 讝诪谉 讗讞专 讛驻住讞 讜诇讟注诪讬' 讗讝诇 讚驻诇讬讙 讗专砖"讬 讚讙讬讟讬谉 讛谞"诇 讜住"诇 讚诪注讻砖讬讜 诇讗 诪讛谞讬 诇注谞讬谉 讘专讬专讛 诪讬讚讬 讜讗"讻 讛讬讛 拽砖讛 诇讜 诪讗讬 诪讛谞讬 砖讬谞讜讬讬 讛砖"住 讛讗 注讻"驻 拽讬"诇 讘讚讗讜专讬讬转讗 讗讬谉 讘专讬专讛 讜住"诇 讻讬讜谉 讚拽谞住 讚讗讞专 讛驻住讞 转诇讬' 讘讚讗讜专讬' 讗讬 注讘专 讘诇 讬专讗讛 讗"讻 讛"诇 讚讗讜专讬' 讚讗讬谉 讘专讬专讛 讜爪"诇 讚讛砖"住 诪砖谞讬 注讻"驻 诇诪"讚 讬砖 讘专讬专讛 讚讛讗 驻诇讜讙转讗 讚转谞讗讬 讛讬讗 讗讘诇 诇诪"讚 讗讬谉 讘专讬专讛 讗讛"谞 讚诇讬转讗 诇诪转谞讬' 讜讛讬讛 拽砖讛 诇讜 诪"讟 诇讗 诪讜拽讬 诇诪砖谞转讬谞讜 讘讛讙讬注 讝诪谉 拽讜讚诐 讛驻住讞 讜讬讛讬讛 讗"砖 诇讻"注 讜注讻爪"诇 诪砖讜诐 讚讗"讻 住讬驻讗 讬砖专讗诇 砖讛诇讜讛 诇谞讻专讬 讻讜' 诇诪讛 驻砖讬讟讗 诇讗 讬讛讬讛 讗诇讗 驻拽讚讜谉 讘注诇诪讗 讗注驻"讬 砖讻' 转讜住驻讜转 讚诪转谞讬' 讗讬讬专讬 讘诇讗 拽讘诇 讗讞专讬讜转 诪讛 讘讻讱 讛讗 讻讘专 讛讙讬注 讝诪谞讜 讜诇讗 驻专注讜 讚诪诪讬诇讗 讗讞专讬讜转讜 注诇讬讜 讜讗"讻 住讬驻讗 诇诪"诇 讗注"讻 诪砖谞转讬谞讜 讘讛讙讬注 讝诪谉 讗讞讛"驻 讗讬讬专讬 讗注"讙 讚讘转讜住驻转讗 拽转谞讬 诇讛讚讬讗 讛讙讬注 讝诪谉 拽讜讚诐 讛驻住讞 讜讗驻"讛 诪讘讬讗 谞诪讬 住讬驻讗 讬砖专讗诇 砖讛诇讜讛 讬"诇 讛转讜住驻转讗 讗驻砖专 注讚讬讬谉 诇讗 讛砖诪讬注谞讜 讻讝讗转 讚拽讘诇转 讗讞专讬讜转 讛讜讬 讻砖诇讜 讜讛谞讛 讛专诪讘"诐 讚驻住拽 讗讬谉 讘专讬专讛 讗"讻 诪诪讬诇讗 诇讬转讗 诇讚诪转谞讬' 讻诇诇 专拽 讘讛讙讬注 讝诪谉 拽讜讚诐 讛驻住讞 诪讬讬转讬 专讬砖讗 讚诪转谞讬' 讗讘诇 住讬驻讗 诪砖谞讛 砖讗"爪 讛讬讗 讜诪讝讛 讛讟注诐 讛砖诪讬讟讜 讛专讬"祝 讜讛专诪讘"诐 驻诇讜讙转转 讗讘讬讬 讜专讘讗 诪砖讜诐 诇诪讗讬 讚拽讬"诇 讘讚讗讜专讬讬转讗 讗讬谉 讘专讬专讛 讗"讻 讗"谞 讗诪专讬谞谉 诇诪驻专注 讛讜讗 讙讜讘讛 诪"诪 讗讬 讗拽讚讬砖 诪诇讜讛 诇讗 诪讛谞讬:





驻谞讬 讬讛讜砖注

讘讙诪专讗 讗诪专 诇讬讛 专讘讬谞讗 诇专讘 讗砖讬 讜讻讬 诪讗讞专 讚讗讬转讜转讘 讻讜' 讗诪讗讬 拽讗诪专 专讘 拽讚讬专讜转 讘驻住讞 讬砖讘专讜. 讜讬砖 诇讚拽讚拽 讚诪讗讬 拽讜砖讬讗 讚讬诇诪讗 讛讗 讚讗诪专讬谞谉 讛转诐 讚讛讜住拽 讛转谞讜专 砖专讬 讛讬讬谞讜 诪砖讜诐 砖注"讬 讛讬住拽 讗祝 注"讙 讚讻诇讬 讞专住 讗讬谞讜 讬讜爪讗 诪讬讚讬 讚驻讬讜 讗驻"讛 诇讗 谞砖讗专 讘讬讛 讗诇讗 诪砖讛讜 讜诪砖讜"讛 砖专讬 讚讛讗讬 转谞讗 住讘专 讚讗驻讬诇讜 诪讬谉 讘诪讬谞讜 讘住' 诪砖讗"讻 诇专讘 讚讘诪讬谞讜 讘诪砖讛讜 诪砖讜"讛 讬砖讘专讜 讚诇讗 诪讛谞讬 讘讛讜 讛讬住拽 讗诐 讬讘砖诇 讘诪讬谞讜 讚讗讻转讬 诪砖讛讜 诪讬讛讗 讗讬讻讗. 讜讛谞诇注"讚 讚讘诇讗"讛 讘诇讬注转 讛转谞讜专 诪注讬拽专讗 诇讗 谞砖讗专 讘讜 讗诇讗 诪砖讛讜 讻讬讜谉 砖讛讜住拽 诇讗讞专 讛讟讬砖讛 讜诪砖讜诐 讛讗讬 诪砖讛讜 讻诇 讛驻转 讗住讜专讛 讗驻"讛 讻砖讛讜住拽 讻讚讬 诇诇讘谞讜 砖专讬 砖驻讜诇讟 讛讗讬 诪砖讛讜 砖讘诇注 讗诐 讻谉 诪拽砖讛 砖驻讬专 诪拽讚讬专讜转 讗诪讗讬 讬砖讘专讜 诇讬转讻砖专 注"讬 讛讬住拽 讻谞"诇 讜讚讜"拽:


讘诪砖谞讛 注讻讜"诐 砖讛诇讜讛 讗转 讬砖专讗诇 注诇 讞诪爪讜 讗讞专 讛驻住讞 诪讜转专 讘讛谞讗讛. 讜诇讻讗讜专讛 讚诪砖谞讛 讝讜 谞诪讬 诇讗 诪讬转讜拽诪讗 讗诇讗 讻专"砖 讻讚诪讜拽诪讬谞谉 诪转谞讬转讬谉 讚专讬砖讗 讻讜讜转讬讛 讚讗讬 诇专"讬 讗驻讬诇讜 讞诪抓 砖诇 注讻讜"诐 诪诪砖 讗住讜专 讘讛谞讗讛 讻"砖 讛讻讗 讚注讬拽专 讛讞诪抓 讛讜讗 砖诇 讬砖专讗诇 讗诇讗 讚讬砖 诇讚拽讚拽 讗讛讗 讚拽转谞讬 讚诪讜转专 讘讛谞讗讛 讟驻讬 讛讜"诇 诇诪讬转谞讬 诪讜转专 讗驻讬诇讜 讘讗讻讬诇讛 讚讘砖诇诪讗 诪转谞讬转讬谉 讚诇注讬诇 讚拽转谞讬 讘专讬砖讗 讞诪抓 砖诇 讬砖专讗诇 讗住讜专 讘讛谞讗讛 诪砖讜"讛 拽转谞讬 住讬驻讗 讗讬讬讚讬 讚专讬砖讗 诪砖讗"讻 讛讻讗 诇讗 砖讬讬讱 诇讜诪专 讚拽转谞讬 专讬砖讗 讗讬讬讚讬 讚住讬驻讗 讜注讜讚 讚讻讞讗 讚讛转讬专讗 注讚讬祝 讜讗驻砖专 讚讻讜诇讛 讘讘讗 讚诪转谞讬转讬谉 讚讛讻讗 拽转谞讬 讘诇讬砖谞讗 讚讛谞讗讛 讗讬讬讚讬 诪转谞讬转讬谉 讚专讬砖讗 诇注讬诇. 讜注讜讚 谞专讗讛 诇讬 讚讻讬讜谉 讚诪讬转讜拽诪讗 诪转谞讬转讬谉 讻专"砖 讚注讬拽专 讞诪抓 诇讗讞专 讛驻住讞 讗讬谞讜 讗诇讗 诪砖讜诐 拽谞住讗 讗诐 讻谉 诇讗 砖讬讬讱 讛讻讗 注谞讬谉 讗讬住讜专 讗讻讬诇讛 讻诇诇 讚讻讬讜谉 讚诪住拽讬谞谉 诇拽诪谉 讚讗讬讬专讬 讛讻讗 讘砖讬砖专讗诇 讛专讛讬谞讜 讗爪诇 讛注讻讜"诐 讜讗诪专 诇讬讛 诪注讻砖讬讜 讜讗"讻 注"讻 诪讬讬专讬 谞诪讬 砖诇讗 讘讗 诇讬讚讬 驻讚讬讬讛 讜讗"讻 讛讞诪抓 讛讜讗 砖诇 注讻讜"诐 诪诪砖 讜诇讗 砖讬讬讱 诇诪讬拽谞住讬讛 讚注讻讜"诐 诇讗讜 讘专 拽谞住讗 讛讜讗 讜注讜讚 讚住讜祝 住讜祝 讬拽谞讛 讛讬砖专讗诇 讗讜转讜 讛讞诪抓 讻讬讜谉 砖讗讬谞讜 讬讜讚注 砖讛讬砖专讗诇 讛专讛讬谞讜 讗爪诇讜 讗注"讻 讚注讬拽专 专讘讜转讗 讚诇讗 拽谞住讬谞谉 诇讬砖专讗诇 砖讛讜讗 讘注诇 讛诪砖讻讜谉 砖讬驻讚谞讜 拽讜讚诐 讛驻住讞 讜讬讘注专讜 讚讗诇"讻 讗诇讗 砖讬砖拽注谞讜 讘讬讚 讛注讻讜"诐 住讚"讗 讚讗住讜专 砖讛专讬 讛讜讗 讻谞讛谞讛 诪谉 讛讞诪抓 诇驻讟讜专 讗转 讞讜讘讜 拽诪"诇 讚讗驻讬诇讜 讛讻讬 砖专讬 讻讬讜谉 砖讛注讻讜"诐 讻讘专 拽谞讗讜 拽讜讚诐 讛驻住讞 讘砖注转 讛诇讜讗讛 讻讬讜谉 讚讗诪专 诇讬讛 诪注讻砖讬讜 讻谉 谞专讗讛 诇讬 讜讚讜"拽:


讘讙诪专讗 讗讬转诪专 讘注诇 讞讜讘 讗讘讬讬 讗诪专 诇诪驻专注 讛讜讗 讙讜讘讛 讻讜' 讜驻专砖"讬 讘"讞 砖砖讬注讘讚 谞讻住讬讜 砖讗诐 诇讗 讗驻专注 讻讜'. 谞专讗讛 讚诪讛 砖讛讜爪专讱 专砖"讬 诇驻专砖 讻谉 讚讗讬讬专讬 砖砖讬注讘讚 诇讜 讘驻讬' 讗祝 注"讙 讚注讬拽专 驻诇讜讙转讬讬讛讜 讚讗讘讬讬 讜专讘讗 讛讬讬谞讜 诇注谞讬谉 拽专拽注讬 讚砖讬讬讱 讘讛讜 讟专讬驻转 诇拽讜讞讜转 讜诪讻讬专讛 讜讗诐 讻谉 讛讗 拽讬"诇 讚讗讞专讬讜转 讟"住 讛讜讗 诪砖讜诐 讚诪讚讬谞讗 诪诪讬诇讗 讙讜讘讛 诪诪砖注讘讚讬 诪讚讗讜专讬讬转讗 讗讜 诪讚专讘谞谉 诪"诪 注"讻 诪砖诪注 诇讬讛 诇专砖"讬 讚注"讻 讗讬讬专讬 讘砖讬注讘讚 讘驻讬' 讚讗诇"讻 讛讬讛 讘诪砖诪注 讚讗讘讬讬 讚讗诪专 诇诪驻专注 讛讜讗 讙讜讘讛 讛讬讬谞讜 诪砖讜诐 砖讬注讘讜讚讗 讚讗讜专讬讬转讗 讜诪砖讜"讛 讘专砖讜转 讛诪诇讜讛 拽讬讬诪讬 诇讗诇转专 讘砖注转 讛诇讜讗讛 讜诇专讘讗 讛讬讬谞讜 诪砖讜诐 讚住讘专 砖讬注讘讜讚讗 讚专讘谞谉 讜诪砖讜诐 谞注讬诇转 讚诇转 讜讗诐 讻谉 诪诪讬诇讗 讚诪讻讗谉 讜诇讛讘讗 讛讜讗 讙讜讘讛 讚转讜 诇讬讻讗 谞注讬诇转 讚诇转 讻诇诇 讜讘讗诪转 谞专讗讛 讚讘讛讱 驻诇讜讙转讗 讚砖讬注讘讜讚讗 讚讗讜专讬讬转讗 讗讬驻讻讗 砖诪注讬谞谉 诇讛讜 诇讗讘讬讬 讜专讘讗 讘驻' 讛谞讬讝拽讬谉 讚祝 谞' 讻诪"砖 讛转讜住驻讜转 砖诐 讘讚"讛 讻讬讜谉 讚讚讬谞讗 诪讚讗讜专讬讬转讗 讘注讬讚讬转 注"砖 砖讻转讘讜 讚诇专讘讗 砖讬注讘讜讚讗 讚讗讜专讬讬转讗 讜诇讗讘讬讬 砖讬注讘讜讚讗 诇讗讜 讚讗讜专讬讬转讗 (讜注"砖 讘讞讬讚讜砖讬谞讜 讘讗专讬讻讜转) 讜注讜讚 讚讘驻"拽 讚注专讻讬谉 诪住讬拽 讛砖"住 讚讛讱 诪讬诇转讗 讚砖讬注讘讜讚讗 讚讗讜专讬讬转讗 讗讜 讚专讘谞谉 驻诇讜讙转讗 讚转谞讗讬 讛讬讗 讜专讘讗 讙讜驻讗 讚诪住讬拽 诇讛 讛转诐 讜讗诐 讻谉 诇讗 讗"砖 讛讗 讚讘注讬谞谉 诇诪讬诪专 讘砖诪注转讬谉 诇讬诪讗 讻转谞讗讬 讜讚讞讛 诇讛. 讜注讜讚 讚诇驻"讝 诇讗 砖讬讬讱 讛讱 诪讬诇转讗 讻诇诇 讗诇讗 讘讬砖专讗诇 砖讛诇讜讛 诇讬砖专讗诇 诪砖讗"讻 讘注讻讜"诐 砖讛诇讜讛 诇讬讻讗 诪"讚 砖讬注讘讜讚讗 讚讗讜专讬讬转讗 讜讻"砖 讚诇讗 砖讬讬讱 诇讜诪专 砖讛讜讗 诪讚专讘谞谉 讜诪砖讜诐 谞注讬诇转 讚诇转 诪砖讜"讛 讛讜爪专讱 专砖"讬 诇驻' 讚讗讬讬专讬 讘砖讬注讘讚 诇讜 讘驻讬专讜砖 讜专砖"讬 诇砖讬讟转讜 砖讻转讘 讘讻诪讛 讚讜讻转讬 讚讘讻讛"讙 讻"注 诪讜讚讜 讚砖讬注讘讜讚讗 讚讗讜专讬讬转讗 诪讚讬谉 讙诪讜专 讜讗诐 讻谉 讬"诇 讚讗驻讬诇讜 讘注讻讜"诐 谞诪讬 砖讬讬讱 讛讱 诪讬诇转讗 讻诪讜 砖讗讘讗专 注讜讚 诇拽诪谉 讻谉 谞专讗讛 诇讬 讜注讬讬谉 注讜讚 讘讞讬讚讜砖讬谞讜 驻专拽 讛讻讜转讘 讜讘驻专拽 讛砖讜诇讞 讜砖诐 讻转讘转讬 讘讗专讬讻讜转 讘注谞讬谉 注讬拽专 诪讬诪专讗 讚专讘讗 讘讛讗 讚拽讗诪专 讛拽讚砖 讞诪抓 讜砖讬讞专讜专 诪驻拽讬注讬谉 诪讬讚讬 砖讬注讘讜讚 讗讬 诪讜讚讛 讘讛 讗讘讬讬 讗讜 诇讗 讜转诇讬讗 讘诪讞诇讜拽转 专砖"讬 讜转讜住驻转 注"砖 砖讛讗专讻转讬 讘讝讛 砖谞讜讙注 诇住讜讙讬讗 讚砖诪注转讬谉 讜讚讜拽 讛讬讟讘:





砖注专讬 转讜专转 讘讘诇

(诇 注"讘 转讜住驻讜转) 讚"讛 讛转讜专讛 讜讻讜' 讚诪讬讚讬讬转讬 讘讞讜抓 讜讻讜'.鈥斪犠ㄗ愖� 诪讚讘专讬讛诐 讚砖讗专 讻诇讬诐 诇讗 诪讬讚讬讬转讬 讘讞讜抓 (注讬' 诪讛专砖"讗 讜诪讛专"诐), 讜讝讛 住讜转专 讗转 讛诪爪讬讗讜转, 讻讬 注诇 驻讬 讛谞住讬讜谉 谞讜讚注, 砖讗诐 讬诪诇讗讜 诪讬诐 拽专讬诐 讘诪讜诇讬讗专 砖诇 诪转讻转 诪讬讚 讚讜驻谞讬讜 诪讝讬注讬谉 诪讘讞讜抓. 诇讻讱 谞专讗讛 诇驻专砖 讻讗谉 "讚讞讝讬谞谉 诇讛讜 讚诪讬讚讬讬转讬", 砖讗祝 讻诇讬 拽讜谞讬讗 讗讜讻诪讬 讜讞讬讜专讬 讚砖讬注讬 砖注讜讘讬讬谉 诪讞专住 讜讗讘专 (诇驻讬 专砖"讬) 诪"诪 讛谉 诪讝讬注讬谉 诪讘讞讜抓 讻砖讗专 讻诇讬 讞专住 讗讜 讻诇讬 诪转讻转, 讜讻讬讜谉 砖诪讝讬注讬谉 讗住讜专讬谉, 砖讛转讜专讛 讛注讬讚讛 注诇 讻诇讬 讞专住 讜讻讜'. 讗讘诇 讘讬讜诪讗 (注讞 讗) 诪讘讜讗专 讚讻诇讬 讻住祝 诇讗 诪讬讚讬讬转讬 (注"砖). 讜注讬' 转讜住驻转讗 诪讻砖讬专讬谉 专驻"讘 (讜诪讜讘讗 讘专"砖 砖诐 驻"讙 诪"讘): 讗"专 讬讜住讬 讘讚"讗 讘讻诇讬 讞专住 讗讘诇 砖讗专 讻诇 讛讻诇讬诐 讗讬谞谉 砖讜讗讘讬谉. 讜注讬' 讬专讜砖诇诪讬 注专诇讛 驻"讘 讛"讞 [住讘 注"讙]: 诇讗 住讜祝 讚讘专 爪诇讜讞讬转 讗诇讗 讗驻讬' 住驻诇 (驻讬' "住驻诇" 砖诇 诪转讻转 讜爪诇讜讞讬转 砖诇 讞专住) 讜讻讜'. 讗讬转 诇讱 诪讬诪专 转诪谉 讘砖住讱 诪讬讻谉 讜诪爪讗 讘爪讚 讛砖谞讬 (驻讬' 讘转诪讬讛 讚讻诇讬 诪转讻讜转 诇讗 诪讬讚讬讬转讬 诇讞讜抓). 讜讛谞讛 讞讻诪讬 讛讟讘注 讬讗诪专讜, 讻讬 讘讬谉 讻诇讬 讞专住 讜讘讬谉 讻诇讬 诪转讻讜转 讗讬谞谉 诪讜爪讬讗讬谉 讗转 讛诪讬诐 诇讞讜抓, 讜讛讝讬注讛 讗讬谞讛 讗诇讗 讗讚讬 诪讬诐 讛诪爪讜讬讬谉 讘讗讜讬专 砖住讘讬讘 讛讻诇讬 砖谞转拽专专讜.





讬讚 讚讜讚

讗讬谉 讟砖讬谉 讗转 讛转谞讜专. 讘讬转 讚讜讚 讞讬状讚 住讬诪谉 诪状讘. 诪讙谉 砖讗讜诇 讘砖讜状转 住讬诪谉 讞壮. 讜注讬讬谉 讘状讘 拽状讬 讚状讛 谞砖讜讟 谞讘讬诇转讗:


讚讞讬讬住 讚讬诇诪讗 讗驻拽注讛. 注讬讬谉 注状讝 诇状讙 讚状讛 拽讬谞住讗. 讜注诇 诇砖讜谉 讛专讗状砖 注讬讬谉 砖讘 讬注拽讘 诇状讜. 讻谞住转 讬讞讝拽讗诇 讚祝 讻状讘 讜讚祝 诪状讛. 砖注专 讛诪诇讱 讞状讗 驻壮 注状讙 讘谞讬 讞讬讬讗 讘诇砖讜谞讜转 讛专诪讘状诐 讚祝 讬状讝 讬状讞:


讛转讜专讛 讛注讬讚讛 注诇 讻诇讬 讞专住. 专砖状讬 讻转讘 诪讚讻转讬讘 讘讞讟讗转 转砖讘讜专讜 讜诪讝讛 讛拽砖讛 讛讘状讬 诇讚注转 讛专诪讘状诐 讚住状诇 讚讚讜拽讗 讘讞讟讗转 爪专讬讱 砖讘讬专讛 讜诇讗 讘砖讗专 拽讚砖讬诐 讗状讻 谞讬诇祝 诪砖讗专 拽讚砖讬诐. 讜注讬讬谉 讘砖注专 讛诪诇讱 讞状讗 讚祝 注状讞 砖转讬专抓 诪讚讞讝讬谞谉 讚讛转讜专讛 诇讗 讛转讬专讛 讘讞讟讗转 讘讻诇讬 讞专住 讘诪专讬拽讛 讜砖讟讬驻讛 讘讻诇讬 谞讞讜砖转 砖状诪 讚讗讬谉 讬讜爪讗 诪讬讚讬 讚讜驻讬讜 讗驻讬诇讜 讘讛讙注诇讛 讗诇讗 砖诇讗 拽驻讬讚 讛转讜专讛 讘砖讗专 拽讚砖讬诐 注诇 诪注讟 讛讟注诐 砖谞砖讗专 讘讜 注状砖. 讜讝讛 讬爪讚拽 诇诪讗谉 讚住状诇 讚讟注诐 砖讘讬专讛 讛讜讗 讚讜拽讗 讗诐 专讜爪讛 诇讘砖诇 讘讜 讜讻谉 讚注转 讛专讗状诐 讗讘诇 诇讚注转 讛住讜讘专讬诐 讚讟注诐 讛砖讘讬专讛 讙讝讬专讜转 讛讻转讜讘 讛讜讗 诇讗 讬爪讚拽 转讬专讜爪讜 讗诇讗 诇驻状讝 讘诇讗状讛 拽砖讛 诪谞诇状谉 诇诪讬诇祝 讚讻诇讬 讞专住 讗讬谞讜 讬讜爪讗 诪讬讚讬 讚讜驻讬讜. 讜讛讗专讻转讬 讘讝讛 讘讝讘讞讬诐 爪状讜 讜注讬讬谉 诪拽讜诐 砖诪讜讗诇 讘砖讜状转 讚祝 谞"讚 注状讗:


谞讻专讬 砖讛诇讜讛 讗转 讬砖专讗诇 注诇 讞诪爪讜 讗讞专 讛驻住讞. 讛专"谉 讻转讘 诪讚诪讜拽讬 讛讙诪专讗 讘诪注讻砖讬讜 砖状诪 讚讗驻讬诇讜 讘讛讙讬注 讝诪谞讜 讗讞专 讛驻住讞 诪讬讬专讬 讚讗讬 讘拽讜讚诐 讛驻住讞 诇诪讛 诇讬 诪注讻砖讬讜. 讜讗讬谉 诇讜诪专 讚讛讜讛 讗住诪讻转讗 讚讘诪砖讻谉 诇讗 砖讬讬讱 讗住诪讻转讗 讻讚诪讜讻讞 讘转讜住驻转讗 讚讘状诪 讜讛讟注诐 讻讬讜谉 讚拽谞讬 诪砖讻讜谉 诪讚专讘讬 讬爪讞拽 讘讬谉 讘砖注转 讛诇讜讗转讜 讘讬谉 砖诇讗 讘砖注转 讛诇讜讗转讜. 讜讻转讘 讘诪讞谞讛 讗驻专讬诐 讘讚讬谞讬 讗住诪讻转讗 讘讚祝 讻状讚 注状讘 讚讗讬谉 讝讜 讛讻专讞 讚讙讜讬 诪讬砖专讗诇 诇讗 拽谞讜 诪砖讻讜谉 注状砖. 讜谞专讗讛 讻讬 讻讜讜谞转 讛专状谉 诇讜诪专 讻讬讜谉 讚讬砖专讗诇 拽讜谞讛 诪砖讻讜谉 拽谞讬谉 讙诪讜专 讗祝 讚诇讗 谞转谞讜 讘转讜专转 驻讬专注讜谉 讙讜讬 诪讬砖专讗诇 谞讬讛讬 讚诇讗 拽谞讬 诪砖讻讜谉 诪讬讛讜 拽谞讬 讘转讜专转 驻专注讜谉 讚诇讗 讛讜讬 讗住诪讻转讗. 讜注讬讬谉 注讜讚 讘诪讞谞讛 讗驻专讬诐 讘讞讬讚讜砖讬诐 讚祝 讻状讘 拽讛诇转 讬注拽讘 讗诇讙讗讝讬 住讬诪谉 拽诇状讞.


讗讬转诪专 讘注诇 讞讜讘. 诪讞谞讛 讬讛讜讚讛 爪"讛 注状讘:


诇诪驻专注 讛讜讗 讙讜讘讛. 注讬讬谉 讙讬讟讬谉 诪壮 讚状讛 讛拽讚砖. 讘状拽 诇状讙 讚状讛 讗讬讻讗 讘讬谞讬讬讛讜 讜砖诐 讚祝 爪壮 讚状讛 讛拽讚砖. 讜注讬讬谉 驻谞讬诐 诪讗讬专讜转 讞状专 诪状讜. 诪讛专讬状拽 砖讜专砖 驻状讟. 讜注讬讬谉 讗讚诪转 拽讜讚砖 讞状讘 注状讗 注状讚 诪讛 砖讛砖讬讙 注诇 诪讛专讬状拽:


专砖"讬 讚状讛 谞讻专讬 砖讛诇讜讛 讗转 讬砖专讗诇 讻讜壮 讜诪讞讜住专 讙讜讘讬讬谞讗 谞诪讬 诇讗 讛讜讛. 诪讚讘专讬诐 讗诇讜 谞专讗讛 讚讜拽讗 转专讜讜讬讬讛讜 讘注讬 诪注讻砖讬讜 讜讛专讛讬谞讜 讗爪诇讜 讚讻讬讜谉 讚讗诪专 诪注讻砖讬讜 讜诇讗 诪讞讜住专 讙讜讘讬讬谞讗 拽谞讬 诇诪驻专注 讗讘诇 讗讬 讗诪专 诪注讻砖讬讜 讜诇讗 讛专讛讬谞讜 诇讗 拽谞讬 诇诪驻专注 诇专讘讗 讻讬讜谉 讚诪讞讜住专 讙讜讘讬讬谞讗 讜讻转讘 讘诪讞谞讛 讬讛讜讚讛 讚祝 爪状讛 注状讘 讚讛专讗状砖 讞讜诇拽 注诇 讝讛 砖讛专讬 讻转讘 讚讗诐 讗诪专 诪注讻砖讬讜 讜诇讗 讛专讛谞讛 讗爪诇讜 讜诇讗 讙专注 诪讞诪爪讜 砖诇 谞讻专讬 讘专砖讜转 讬砖专讗诇 讜讗讞专讬讜转讗 注诇 讬砖专讗诇 讚讗住讜专 诪砖诪注 讚讜拽讗 讙讘讬 讞诪抓 讗住讜专 讚讻讬讜谉 讚讛讜讛 讘专砖讜转 讬砖专讗诇 讜拽讬讘诇 讗讞专讬讜转 讗讘诇 诇注讜诇诐 拽谞讬 讛注讻讜状诐 诇诪驻专注 讻讬讜谉 讚讗诪专 诪注讻砖讬讜 讗注状驻 砖诇讗 讛专讛讬谞讜 讗爪诇讜 讜讚注转 讛专诪讘状谉 讘诪诇讞诪讜转 谞专讗讛 讻讚注转 专砖状讬 砖讛讜讗 讻转讘 讚讟注诪讗 讻讬讜谉 讚讗诪专 讗诐 诇讗 讗驻专注 诪讻讗谉 注讚 讬讜诐 驻诇讜谞讬 讛专讬 讛讜讗 砖诇讱 诪注讻砖讬讜 讜讛专讛讬谞讜 拽谞讛 诪砖注转 讛专讛讬谞讜 讘诪砖讬讻讛 讚注讻讜状诐 拽讜谞讛 讘诪砖讬讻讛 讛专讬 诇讛讚讬讗 讚住讘专 讚讘注讬 讚讜拽讗 讛专讛讜谉 讜讻谉 诪讜讻讞 诪讚注转 讛专"谉 砖讻转讘转讬 诇诪注诇讛 讚讻转讘 讚注讻讜状诐 拽讜谞讛 诪砖讻讜谉 讜讘诇讗 讛专讛讜谉 诇讗 拽谞讛 诪砖讻讜谉. 讗诪谞诐 诪讚讘专讬 讘注诇 讛诪讗讜专 讻驻讬 诪讛 砖讛讘讬谞讜 讛专诪讘状谉 讘诪注讻砖讬讜 诇讘讚讜 住讙讬. 讜讛驻专状讞 住讬诪谉 转诪状讗 讻转讘 讚讛注讬拽专 讻讚注转 讛专讗状砖 讜诇讗 讬讚注转讬 注诇 诪讛 讻讜讜谞转讜 讻讬 诇讗 讛讘讬讗 讞讜诇拽讬诐 讘讝讛 讜注讬讬谉 讘讘状讞. 讜讗驻砖专 诇讗讜拽诪讬壮 诇讚注转 讛专讗状砖 讘拽谞讛 讘拽谞讬谉 讗讞专 砖诇讗 注状讬 诪砖讬讻讛 讚讘讗诪转 拽谞讛 讛讙讜讬. 讜讗驻砖专 讗祝 讛专诪讘"谉 讬讜讚讛 诇讝讛 讜诪状诪 诪驻谞讬 讗讬住讜专 讛讞诪抓 讗住讜专 讚讛讜讛 讻讞诪爪讜 砖诇 谞讻专讬 讘讘讬转讜 砖诇 讬砖专讗诇:


专砖状讬 讚状讛 讬砖专讗诇 砖讛诇讜讛. 诪讞谞讛 讬讛讜讚讛 爪状讛 注状讙.

